چۆن ئاستی ئیمانیت به‌رز ده‌كه‌یته‌وه؟ - IslamHouse.com\nچۆن ئاستی ئیمانیت به‌رز ده‌كه‌یته‌وه؟ ()\nكيف تزيد إيمانك؟\nئاماده‌كردنی : ماڵپه‌ری خوشكان\nإعداد : موقع الأخوات\nئه‌وه‌ی لای ئێمه‌ی مسوڵمان ڕوون و ئاشكرایه‌كه‌باوه‌ڕیش وه‌ك هه‌موو شتێكی تر قابیلی زیاد و كه‌م كردنه‌هه‌روه‌ك پێغه‌مبه‌ری خوا (صلی الله علیه‌وسلم) ده‌فه‌رموێ: (الإيمان يزيد وينقص"، وحين سئل: كيف؟ قال: "يزيد بالطاعة وينقص بالمعصية) واته: باوه‌ڕ زیاد و كه‌م ده‌كات، كاتێ پرسیاریان لێ كرد: چۆن زیاد و كه‌م ده‌كات؟ پێغه‌مبه‌ری خوا فه‌رمووی: به‌گوێڕایه‌ڵی و مل كه‌چی زیاد ده‌كا، وه‌به‌سه‌رپێچی و تاوان كه‌م ده‌كاته‌وه، جا ئیمه‌ی مسوڵمان پێویسته‌به‌رده‌وام خه‌می زیاد كردنی ئاستی ئیمانی خۆمان بخۆین تا زیاتر له‌خوای گه‌وره‌نزیك بینه‌وه‌و قیامه‌تی خۆمان له‌ده‌ست نه‌ده‌ین.\nكۆمه‌ڵه كارێك هه‌ن كه‌ئێمه‌ده‌توانین ئه‌نجامی بده‌ین تا باوه‌ڕمان زیاتر به‌رز بكه‌ینه‌وه‌له‌وانه‌ش:\n1- زیاتر خواناسین:\nیه‌كه‌مین بنه‌مای باوه‌ڕ ناسینی خوای گه‌وره‌یه‌به‌ناوه‌به‌رز و جوانه‌كانی و سیفاته‌پیرۆزه‌كانی وه‌كاره‌ڕه‌نگینه‌كانی، ئایا چۆن ده‌توانی كه‌سێكت خۆشبوێت كه‌نه‌یناسیت؟ ! چۆن ئه‌و كه‌سه‌ناناسیت كه‌هه‌موو بوونه‌وه‌ری به‌دیهێناوه؟ ده‌ست وگوێ و ده‌م و چاو و دڵ و ئه‌م لاشه‌ته‌واو جوانه‌ی پێ داوی؟ بوونه‌وه‌ری كردۆته‌خزمه‌تكاری تۆ و ژیانی بۆ ساز كردوی، به‌ڕاستی زۆر پێویسته‌بۆ مرۆڤی مسوڵمان ئه‌و كتێبانه‌ی ده‌رباره‌ی ناوه‌به‌رز و سیفه‌ته‌پیرۆزه‌كانی خوای گه‌وره‌نوسراون بخوێنێته‌وه.\n2- زیاتر شاره‌زا بوون له‌ئاینی ئیسلام :\nزۆرن ئه‌و كه‌سانه‌ی مسوڵمانن به‌ڵام كه‌میان شاره‌زای ئه‌و په‌یامه‌ن كه‌ئه‌م دینه‌بۆی هێناون و هۆی دابه‌زینی ئیسلام نازانن، هه‌روه‌ها هیچ شاره‌زاییان له‌ئسولێ دین و بنچینه‌و بنه‌ما گرنگه‌كانی ئیسلام نی یه، چۆن باوه‌ڕی مسوڵمان زیاد ده‌كات له‌كاتێكدا هیچ شاره‌زای ده‌رباره‌ی بنه‌ما گرنگه‌كانی ئیسلام نه‌بێت؟ چۆن ده‌توانیت خۆت به‌یه‌كێك له‌كۆمه‌ڵیك یزانیت له‌كاتێك دا هیچ شاره‌زایه‌كت ده‌رباره‌ی به‌رنامه‌و په‌یڕه‌و پرۆگرامی ئه‌و كۆمه‌ڵه‌نه‌بێت؟ كه‌به‌ڕاستی ئه‌مه‌ش پێویستی به‌خوێندنه‌وه‌ی زیاتری كتێبه‌كانی زانسته‌شه‌رعیه‌كان ده‌كات.\n3- خوێندنی پایه‌كانی باوه‌ڕ :\nباوه‌ڕ شه‌ش پایه‌ی بنچینه‌یی هه‌یه‌و كۆمه‌ڵی بنه‌مای تریشی هه‌یه، مسوڵمانی به‌ڕێز فێری پایه‌كانی ئیمان ببه‌له‌ماناكانی نزیك به‌ره‌وه‌كه‌بریتین له‌باوه‌ڕ بوون به: خوای گه‌وره، فریشته‌كانی، پێغه‌مبه‌رانی، كتێبه‌كانی، ڕۆژی دوایی، وه‌قه‌زاو قه‌ده‌ر خێر بێت یان شه‌ڕ.\n4- ناسینی خۆشه‌ویستی خوا (محمد ):\nناسینی خۆشه‌ویستی خوا پێغه‌مبه‌ر (صلی الله علیه‌وسلم) به‌خوێندنه‌وه‌ی كتێبی (سیره) ژیانی پیرۆزی و شاره‌زا بوون له‌فه‌رموده‌و ووته‌به‌رز و پیرۆزه‌كانی تا زیاتر ئاشنای ڕه‌وشتی به‌رز و ڕه‌نگینی ئه‌م زاته‌به‌ڕێزه‌بیت و خۆشه‌ویستی له‌ناخ وده‌رونتا زیاد بكات.\n5- خۆبه‌خشی ... به‌ره‌نكاربوونه‌وه‌ی ده‌روون :\nله‌دوای فێربوونی زانست هیچ شتێك گرنگ تر نی یه‌له‌ئه‌نجامدانی كرده‌وه‌بۆ به‌رزكرنه‌وه‌ی باوه‌ڕ، هه‌وڵی جێبه‌جێ كردنی نوێژه‌فه‌رزه‌كان بده‌له‌كاتی خۆیدا و پارێزگاری ڕۆژووی مانگی پیرۆز بكه‌و هه‌وڵی ئه‌نجام دانی نوێژی سونه‌ت و ڕۆژووی سونه‌ت بده‌تا پله‌ی باوه‌ڕت به‌رز بێته‌وه ، هه‌روه‌ها هه‌وڵی زۆر خوێندنه‌وه‌ی قورئانی پیرۆز بده‌تا خوای گه‌وره‌زیاتر ڕه‌حم و به‌زه‌یی خۆیت به‌سه‌ردا بڕژێنێت و به‌ره‌و كار و كرداری زیاتری وه‌ك شه‌ونوێژ و خه‌تمی قورئان و هتد.... بڕۆی، ڕاسته‌ئه‌نجامدانی ئه‌م كاره‌هه‌روا ئاسان نی یه‌به‌ڵام ئه‌گه‌ر مسوڵمان له‌گه‌ڵ ده‌روونی خۆیدا بدوێ و له‌خۆی بپرسێت بۆچی هاتۆته‌دنیا و مه‌به‌ست له‌دروست بوونی چی یه‌و چ سودێك ده‌بینێت گه‌ر ڕێگه‌ی دوور له‌خوا و گومڕابوون بگرێت؟ هه‌موو ئه‌م یرسیارانه‌وای لێ ده‌كه‌ن كه‌زیاتر له‌خوای گه‌وره‌نزیك بێته‌وه.\n6- پابه‌ند بوون به‌دوعاكردن :\nدوعا و زیكر و پاڕانه‌وه‌چه‌كی مسوڵمانه، هیچ شتێ له‌دوعا گرنگ تر نی یه‌بۆ مسوڵمان، به‌رده‌وام به‌له‌گه‌ڵ زیكره‌كانی شه‌وانه‌و ڕۆژانه‌و به‌رده‌وام ویردی ڕۆژانه‌بخوێنه، ئه‌توانی هه‌ر به‌زمانی كوردی ئه‌و دوعایانه‌بكه‌یت كه‌ده‌ته‌وێ به‌ڵكو خوای گه‌وره‌دوعا و نزات قبوڵ بكات و پله‌ی باوه‌ڕت به‌رز بێته‌وه، پیغه‌مبه‌ری خواش (صلی الله علیه‌وسلم) له‌زۆربه‌ی فه‌رموده‌شیرینه‌كانی دا ئاماژه‌ی به‌گرنگی دوعا كردوه‌بۆ په‌یوه‌ست بوون به‌خوای گه‌وره‌و به‌رزبوونه‌وه‌ی باوه‌ڕی مسولمان هه‌روه‌ك ده‌فه‌رموێ: (الدعاء أفضل العباده) دوعا و نزا و پاڕانه‌وه‌باشترین خواپه‌رستی یه.\nئاماده‌كردنی: ماڵپه‌ڕی خوشكان\nكاته‌كانی نوێژه فه‌رزه‌كان\nله‌ڕه‌مه‌زاندا ده‌رگاكانی به‌هه‌شت ده‌كرێنه‌وه\nDOC - چۆن ئاستی ئیمانیت به‌رز ده‌كه‌یته‌وه؟ - 198.5 KB\nPDF - چۆن ئاستی ئیمانیت به‌رز ده‌كه‌یته‌وه؟ - 53.9 KB


لە هەموو ئەگەرەکاندا پارەکەی بەغداد بەشی مووچە دەکات\nبودجەی عیراق لە 15ی ئەم مانگەوە دەچێتە بواری جێبەجێکردنەوە، نوێنەرانی کوردیش لە بەغداد، چاوەڕوانی ئەو بەروارەن بۆ ئەوەی بۆیان ڕوون بێتەوە بەغداد پابەندی خاڵەکانی نێو بودجە دەبێت یان نا؟، پەرلەمانتارێکی کوردیش دەڵێت ترسی ئەوەیان هەیە حکومەتی هەرێم پابەندی ناردنی 250 هەزار بەرمیل نەوتەکە نەبێت.\nلە بارەی ئەگەرەکانی ناردنی پارە لە لایەن بەغدادەوە، دکتۆر غالب محەمەد ئەندامی ئەنجومانی نوێنەرانی عیراق بە ناس کورد-ی ڕاگەیاند: "گەر حکومەتی هەرێم 250 هەزار بەرمیل نەوت رادەستی سۆمۆ بکات، ئەوا پێویستە لە سەر عیراق 10 ترلیۆن و 800 ملیار دینار لە بودجە تەسلیمی هەرێم بکات".\nلە ئەگەری ڕادەستنەکردنی ئەو بڕە نەوتە بە سۆمۆ لە لایەن هەرێمەوە، دکتۆر غالب محەمەد وتی: "گومانمان هەیە حکومەتی هەرێم پابەند بێت، لە ئەگەری پابەند نەبونیشی دەکەوینە بەردەم دوو ئەگەرەوە، یان بە بێ مووچەی پيشمەرگە بەغداد تەنها مووچەی فەرمانبەران کە بڕی 454 ملیار دینار دیاری کراوە دەینێرێ، یان ئەو بڕەو 68 ملیار دیناری مووچەی پێشمەرگەش دەنێرێ، کە هەموو ئەگەرەکان بە جۆرێکە، حکومەتی هەرێم دەتوانێ مووچەی بێ پاشکەوت بدات".\nئەو پەرلەمانتارە لە بارەی لا نەبردنی پاشەکەوتی مووچەوە لە لایەن حکومەتی هەرێمەوە وتی: "چاوەڕێی بەغداد دەکەین، گەر لە ١٥ی ئەم مانگە هەرکام لەو پارانەی نارد، کە کەمترینی 454 ملیارەکەیە، وە حکومەتی هەرێم پاشەکەوت لا نەبات، لەدادگای باڵای فیدڕاڵی بە دەستی خۆم سکاڵا لەسەر حکومەت تۆمار دەکەم".\n2019.03.23 - 10:53


کۆڕبەندی بەرلین بۆ سیاسەتی دەرەوە دەستیپێکرد\nکۆڕبەندی بەرلینی سیاسەتی دەرەوەی ساڵی 2016، ئەمڕۆ بە ئامادەبوونی ژمارەیەك لە بەرپرسانی باڵای حكوومی ئەوروپا و پسپۆرانی جیھانی دەستیپێكرد.\nلە كۆڕبەندەكەدا وەزیری دەرەوەی ئەڵمانیا فرانک ڤاڵتەر شتاینمایر، وتاری کردنەوەی کۆڕبەند خوێندەوەو گفتوگۆی لەگەڵ وەزیری دەرەوەی ئیتالیا پاولۆ جێنتیلۆنی، سەبارەت بە دیدگای سیاسەتی دەرەوەی ئەڵمانیا و ئەوروپا كرد.\nلە کۆڕبەندی بەرلینی سیاسەتی دەرەوە، زیاتر لە 200 سیاسەتمەداری پلە بڵند و بەرپرسە باڵاکانی حکومی و پسپۆران و رۆژنامەنووسان بەیەکەوە بەشدار دەبن و زیاتر لە نیوەی بەشداربووەکان لە وڵاتانی ئەوروپا و رۆژھەڵاتی ناوەڕاست و ئاسیا و ئەمریکاوە ھاتوون.\n03 داعش گرته‌ی ڤیدیۆیی كوشتنی دوو هاووڵاتی كاكه‌یی بڵاوكرده‌وه\n04 زێباری: ده‌ره‌نجامه‌كانی هه‌ڵبژاردن هه‌ڵبوه‌شێته‌وه ئاژاوه‌یه‌كی زۆری لێده‌كه‌وێته‌وه\n05 به ڤيديۆ.. دوو كه‌س له هه‌ولێر به فێڵێكى سه‌ير ئۆتۆمبێلى هاوڕێكه‌يان ده‌دزن


رەوشا باکورێ سوریێ یان رۆژاڤایێ کوردستانێ – Sibehî سبەھی\nرەوشا باکورێ سوریێ یان رۆژاڤایێ کوردستانێ\nBergeh Kurdistan On 20/10/2019 / سیاسی\nپشتی ئێریشا ترکیێ و چه‌کدارێن ئۆپۆزسیۆنا سوریێ بۆ سەر ڕۆژهلاتێ فراتێ و ڕۆژاڤایێ کوردستانێ، ئالیێن کوردستانی هه‌موویان ب ئاوایه‌کی ل دژی ڤێ ئێریشێ ده‌رکه‌تن و پشتگریا هێزێن سوریا دەمۆکرات (هەسەدە) یێ کرن.\nوه‌لاتێن وه‌ک یه‌کێتیا ئه‌ورۆپا ل هەمبه‌ر ڤێ ئێریشێ د گه‌ل ئالیێن کورد سه‌کنین. یانی ب ئاوایه‌ک دن هه‌م ئالیێن کوردا هه‌م ژی ل جیهانێ ل دژی ئێریشا ترکیێ هه‌لوه‌سته‌ک ڤه‌کری هاته نیشاندان.\nده‌ما مرۆڤ ڕه‌وشێ هه‌موویێ ب ئاوایه‌ک ڕاسته‌قینە دنرخینه چه‌ند پرس دکەڤن بەرچاڤان:\nد ڤێ بوویه‌رێ دا گه‌له‌ک ئالی به‌حسا یه‌کێتیه‌ک نه‌ته‌وەیی دکن. ڕاستی ژی یه‌کێتیه‌ک نه‌ته‌وی ژ بۆ کوردا پێوسته و دڤێ چێ ببە. ئالیێن پەکەکە/پەیەدە/کەنەکە/هەدەپە هه‌موو بانگا یه‌کیتیه‌ک نه‌ته‌وی دکن. لێ که‌سه‌ک ناده خوویاکرن کو یه‌کتیه‌ک نه‌ته‌وی، کوردستانی چه‌وا پێک تێ و ل سه‌ر کیژان بنگه‌هی تێ ئاڤا کرن.\nژ به‌ری هه‌ر تشته‌کی ل ڕه‌وشا کوردستانا ڕۆژاڤا بنێرن. پەکەکە/پەیەدە ده‌ستهلاتداره. لێ د ڕاستیا خوه دا ژ بلی پارتی و ده‌زگه‌هێن د بن ناڤێن جودا دا ئاڤاکرین و گرێدایی پەکەکێ نە، که‌سه‌ک دن نه شریکێ ڤێ ده‌ستهلاتێ یه. ژ به‌ری هه‌ر تشته‌کی ناڤێ کوردستانێ وندایه و “رۆژاڤا“ کرن د لیته‌راتۆرا سیاسی یا کوردان دا. ده‌ما تو نه‌بێژی ڕۆژاڤایێ کوردستانێ ئه‌ڤ واته‌یا ب زانه‌بوون وندا کرنا ناڤێ کوردستانێ یه.\nناڤێن جودا ل ده‌ستهلاتا خوه دکن، ژ کوردستانیێ پتر وه‌ک ته‌ڤگه‌ره‌ک یا سوریێ خوه ددن ناساندن. ژ خوه ده‌ستهلاتا وان ژ ده‌رێ هه‌رێما کوردستانێ ژی هه‌یه و پتر ل ده‌ڤه‌را ده‌رێ کوردستانێ شه‌ر کرن. ئالا کوردستانێ قه‌ده‌خه‌یه و چ سه‌مبۆله‌ک وان ئا کوردستانی و نه‌ته‌وەیی نینە.\nخاله‌ک دن کو گه‌له‌ک گرینگه، ژ بۆ چ د گه‌ل ئه‌نەکەسێ یه‌کتیه‌کێ پێکناینن، ۳ جارا ل هه‌ڤ کرن لێ ده‌مژمێره‌کی ژی د پراکتیکێ دا ڕێڤه نه‌چوو. ڕێ نادن کو هێزه‌ک وه‌ک پێشمه‌رگه‌یێن ڕۆژ ڤه‌گه‌رن کوردستانێ و مل بدن هه‌ڤ و ئاخا کوردستانێ بپارێزن.\nلهه‌ڤهاتنا ترکیێ و ئه‌مریکایێ دا هەسەدە ژی هه‌یه. ڕاسته‌راست ته‌ڤلی جڤینا نه‌بووبە ژی د جڤینێ دا ئالیێ ئه‌مریکی د گه‌ل وان د ناڤا پێوه‌ندیێ دا بوو. ژ ئالیه‌ک دن د گه‌ل رژێما سوریێ د ناڤا پێوه‌ندیێ دا نە. هەسەدە دکاره هه‌موو ده‌ڤه‌رێن ڕۆژاڤایێ کوردستانێ ڕاده‌ستی لەشکەرێ بەشار ئەسەد بکە، لێ نە ئامادەیە دگەل پارتیێن دن یێن رۆژاڤایێ کوردستانێ لهەڤ بکە. نها ژی حالێ حازر ئه‌نجاما سیاسه‌تا پەکەکێ هێژمارا عه‌ره‌بان ل کوردستانێ گه‌له‌ک زێده بوویه. هه‌تا ل هنده‌ک ده‌ڤه‌ران ژ کوردان زێدەتره.\nنها ترکیا ژ گرێ سپی حه‌تا ڕه‌قایێ چ بکه، تشته‌که، لێ ژ سه‌رێکانیێ هه‌تا درێکێ هه‌ولدانه‌کی بکه تشته‌ک دنه.\nئه‌نەکەسە بێ ده‌نگه، بێ گومان سه‌ده‌مێن بێ ده‌نگیا وان ژی هه‌یه، لێ ئه‌و ژی د ڕه‌وشه‌کێ دانه کو نکارن سیاسه‌تا پێوست ڕێڤه ببن و د بن فشاره‌کی مه‌زن دا نه. بوویه‌رێن ڕووددن ژی ناهێله کو ئه‌نەکەسە ژی سیاسه‌تا پێوست ڕێڤه ببه و ب ئیراده‌یه‌ک سه‌ربخوه ته‌ڤبگه‌ره.\nد ڤێ ئێریشا ترکیێ دا ناوه‌دنا پەکەکێ بێ ده‌نگ بوو. وه‌ک جارا ئه‌ندامێن کۆنسه‌یا سه‌رۆکاتیا پەکەکێ ده‌نگ نه‌کرن و ب هنده‌ک په‌یامان پێڤاژۆ ده‌رباس کرن. دخوه‌یێ د ناڤا وان داه هنده‌ک جوداهی په‌یدا بوونه.\nهه‌تا کوردێن ڕۆژاڤایێ کوردستانێ سیاسه‌تا پەکەکێ ڕێڤه ببەن ئه‌و ناگەهن چ ستاتویه‌کی کوردستانی. ژ به‌ر کو ئه‌ڤ یه‌ک د ئارامانجێن سیاسی یێن پەکەکێ ده نینە.\nدڤێ کوردێن ڕۆژاڤایێ کوردستانێ ل خوه ڤه‌گه‌رن دا کو بکاربن سیاسه‌ته‌ک کوردستانی و نه‌ته‌وەیی ڕێڤه ببن. ژ به‌ری هه‌ر تشته‌کی پێوسته یه‌کتیه‌کی د ناڤ خوە و ئه‌نەکەسێ دا یانی یه‌کێته‌یه‌ک ل سه‌ر خه‌تا نه‌ته‌وی د ناڤا هه‌موو هێز و ئالیێن کوردێن ڕۆژاڤایێ کوردستانێ ده پێکبینن. ئه‌ڤ یه‌ک چێببه هه‌موو کورد دێ پشتگریا وان بکن و دێ هینگێ ژ بۆ ئارمانجێن نه‌ته‌وەیی و کوردستانی یه‌کێتیه‌ک چێ ببە.\nد ئه‌نجاما ڤێ بوویه‌رێ دا ژی کورد ژ ج و وارێن خوه دبن، ژیانا خوه ژ ده‌ست ددن و د بن لنگان دا دبن قوربانیا به‌رژه‌وه‌ندیێن هنده‌ک ئالیان.


کچەکەی قاسم سولەیمانی بۆچونی خۆی سەبارەت بە سەرۆکی داهاتووی ئەمریکا ئاشکرا دەکات\nکچەکەی قاسم سولەیمانی بۆچوونی خۆی سەبارەت بە سەرۆکی داهاتووی ئەمریکا، جۆبایدن دەربڕی و پێی وایە بایدن و ترەمپ “هیچ جیاوازییەکیان نییە”.\nزەینەب قاسم سولەیمانی لە چاوپێکەوتنێکدا لەگەڵ تەلەڤزیۆنی فەرمی ئێران ڕایگەیاندووە، “کاتێک دۆناڵد ترەمپ دەستوری کوشتنی باوکمی دەرکرد و ڕوداوەکە ڕویدا، هەواڵەکەمان پێگەیشت بۆ هەموو خێزانەکەمان شۆک بوو، تەنانەت پێمان وابوو تەنها پڕوپاگەندەیە و پێشتر هەواڵی مردنی باوکمان بیستبوو، بەڵام کاتێک لە ڕاگەیاندنەکانەوە بڵاوکرایەوە کە باوکمان لە فڕۆکەخانە کراوەتە ئامانج دڵنیا بووینەوە”.\nزەینەب پێی وایە کە جیاوازی لە نێوان ترەمپ و بایدندا نییە چونکە “جۆبایدن یەکێک بووە لە بەرپرسانی ئەمریکا و پشتگیری ئەو کردەوەشی کرد، بۆیە سیاسەتی ئەمریکا سەبارەت بە ئێران نەگۆڕە و تەنها کەسەکان دەگۆڕێن”.\nقاسم سولەیمانی، فەرماندەی فەیلەقی قودسی سەربە سوپای پاسداران، ڕۆژی 3ی کانوونی دووەمی ساڵی ڕابردوو، لە فڕۆکەخانەی بەغداد لەگەڵ ئەبومەهدی موهەندیس، ئەندامی دەستەی بەڕێوبەرانی حەشدی شەعبی لەلایەن سوپای ئەمریکاوە بۆردوومانکران و کوژران، دواتر دۆناڵد ترەمپ لە چەندین کاتدا باسی لەوەکرد کە فەرمانەکە لەلایەن ئەوەوە دراوە و سوپای ئەمریکا جێبەجێی کردووە.\nزینب سلیمانی در مصاحبه با راشاتودی: رؤسای جمهور آمریکا با هم فرقی با هم ندارند، هردوی آن‌ها یک نفرند. pic.twitter.com/b6pvnfCR6v\n— منوتوخبر (@ManotoNews) December 15, 2020\nترەمپ دواى کۆشکى سپى بۆ کوێ دەچێت\nكەنگەر دەتوانێت پەیوەندی لەگەڵ مرۆڤدا دروستبكات\nئاژانسەکان: هێرش کرایە سەر کەشتییەکی نەوتهەڵگر\nکۆمپانیایەکی ئاسایشی دەریایی ئاشکرایکرد، کەشتییەکی نەوتهەڵگری یۆنانی لە بەندەرێکی سعودییە بە بۆمب هێرشی کراوەتەسەر. ئاژانسی ڕۆیتەرز لە زاری…\nدورگەیەكی ئێران بۆ ماوەی 25 ساڵ لەژێر کۆنترۆڵی چیندا دەبێت\nداڕمانی ئابوری و ئەگەری ئاژاوە بوونەتە هۆكاری داواكاریی هەڵبژاردنی پێشوەختە لە توركیا\nکەمال کلچدار ئۆغلو سەرۆکی پارتی گەلی کۆماریی تورکیا، کە گەورەترین پارتی ئۆپۆزسیۆنە، داوا دەكات بە زووترین کات هەڵبژاردنی…


وەزیری كشتوكاڵ و سەرچاوەكانی ئاو: خاوەن كێڵگە پەلەوەرییەكان دەتوانن بەرهەمەكانیان لەنێوان شارەكان بگوازنەوە – تۆڕی میدیایی خەڵک\n2020/03/16 - 10:35 PM\nوەزیری كشتوكاڵ و سەرچاوەكانی ئاوی هەرێم ڕایدەگەیەنێت، خاوەن كێڵگە پەلەوەرییەكان دەتوانن پێداویستی و بەرهەمەكانیان لەنێوان پارێزگا و قەزاكاندا بگوازنەوە.\nبێگەرد تاڵەبانی، وەزیری كشتوكاڵ و سەرچاوەكانی ئاو ڕایگەیاند:”دوای ڕاگەیاندنی قەدەغەی هاتوچۆ خاوەن كێڵگە پەلەوەرییەكان داوایان كرد ڕێگەیان پێ بدرێت كە پێداویستیی كێڵگەكانیان و بەرهەمەكانیان بگوازنەوە لەنێوان پارێزگا و قەزا و ناحیەكان”.\nوەزیری كشتوكاڵ و سەرچاوەكانی ئاو ئاماژەی بەوەشكردووە:”بە سوپاسەوە دوای ڕاوێژ لەگەڵ بەڕێز وەزیری ناوخۆ بڕیاردرا كە خاوەن كێڵگە پەلەوەرییەكان دەتوانن پێداویستی و بەرهەمەكانیان بگوازنەوە، لەئێستاشدا خاوەن كێڵگە پەلەوەرییەكان لە پارێزگاكان، ئیدارە سەربەخۆكان و قائیمقامەكان كار ئاسانیان بۆ دەكرێت بۆ گواستنەوەی پێداویستی و بەرهەمەكانیان”.\nبێگەرد تاڵەبانی وەزیری كشتوكاڵ و سەرچاوەكانی ئاو گرنگی بڕیارەكەی گەڕاندووەتەوە بۆ ئەوەی نرخی هێلكە و مریشك لەماوەی قەدەغەی هاتوچۆ لەسەر شانی هاووڵاتیان گران نەبێت.\nپێشتر، نازم عەبدوڵا جاف، جێگری سەرۆكی كۆمەڵەی كێڵگە پەلەوەرییەكان ڕایگەیاندبوو:” داوا لە پارێزگاری سلێمانی و قائیمقامییەتی سلێمانی و ئاسایشی سلێمانی دەكەین هاوكارمان بن و ڕێگری لە چوونی عەلەف بۆ دەواجینەكان و هاتنی مریشك بۆ بازاڕەكان و گەڕەكەكانی سلێمانی نەكەن”.\nبێگەرد تاڵەبانیسلێمانیڤایرۆسی كۆرۆناقەدەغەی هاتوچۆكێڵگە پەلەوەرییەكانمریشكهەرێموەزیری كشتوكاڵ و سەرچاوەكانی ئاو\nترەمپ: ئەنجامەكان دڵخۆشكەرن\nتەندروستی عیراق: 6 حاڵەتی نوێی كۆرۆنا تۆماركران


پارێزگاری سلێمانی ژمارەیەك ڕێنمایی نوێی دەركرد – تۆڕی میدیایی خەڵک\nپارێزگاری سلێمانی ژمارەیەك ڕێنمایی نوێی دەركرد\n2020/05/17 - 5:01 PM\nسەرۆكی لیژنەی باڵای ئۆپراسیۆنەكانی پارێزگای سلێمانی بۆ بەرەنگاربوونەوەی كۆرۆنا ڕایدەگەیەنێت ، هەموو دەروازەو مەرزو خاڵە سنورییەكان بۆ هاتووچۆی هاووڵاتیان و گەشتیاران بە داخراویی دەمێننەوە و دەشڵێت ،”بازگەكان لەگەڵ شارەكانی تری عیراقدا بەڕووی هاووڵاتیان و گەشتیاراندا بە داخراویی دەمێننەوەو تەنها ڕێگا بە جوڵەی بازرگانیی و ئەوكەسانە دەدرێت”.\nهەڤاڵ ئەبوبەكر، سەرۆكی لیژنەی باڵای ئۆپراسیۆنەكانی پارێزگای سلێمانی بۆ بەرەنگاربوونەوەی كۆرۆنا ژمارەیەك ڕێنمایی نوێی بۆ خۆپارێزی لە ڤایرۆسی كۆرۆنا دەكرد و ڕایگەیاندووە، قەدەغەی هاتووچۆی نێوان پارێزگاكانی هەرێمی كوردستان بەهەمان ڕێكاری پێشوو بەردەوام دەبێت و، هەر فەرمانگەیەكی فەرمیی بە كاری ڕەسمیی پێویستی بە هاتووچۆ هەبێت ڕەزامەندیی لە پارێزگای سلێمانی وەردەگرێت.\n٥-هەركەسێك لە هەر شوێنێكی دەرەوەی هەرێمی كوردستانەوە دوای ڕەزامەندیی وەزارەتی ناوخۆ بگەڕێتەوە پارێزگای سلێمانی، كۆرەنتینە دەكرێت و پێویستە پابەندی تەواوی ڕێكارو ڕێنماییە تەندروستییەكان بێت.\nسەرۆكی لیژنەی باڵای ئۆپراسیۆنەكانی پارێزگای سلێمانی بۆ بەرەنگاربوونەوەی كۆرۆنا\nبە دوو ڕۆژ مووچەی مامۆستایان دابەش دەكرێت\nئەنجوومەنی مامۆستایان لەسەر تاقیكردنەوەكان و خۆپیشاندان هەڵویستی ڕاگەیاند\nپارێزگاری سلێمانی لە بارەی جێبەجێ كردنی ڕێنماییەكانەوە هۆشداری دەدات\nتووشبوویەكی كۆرۆنا لە قەڵادزێ گیانی لە دەست دا


شاندێکی یەکێتی لاوانی دیموکراتی کوردستان بەسەردانێک لە ئەورۆپان\n2019-07-12 [07:11 AM]\nشاندێکی یەکێتی لاوانی دیموکراتی کوردستان بەسەردانێکی فەرمی لە ئەورۆپان بۆ زیاتر دورست کردنی هەماهەنگی لە نێوان لاوانی کوردستان و جیهاندا.\nمەیسەر نهێلی سکرتێری یەکێتی لاوانی دیموکراتی لاوانی کوردستان و سەرۆکی شاندەکە بە ئاژانسی هەواڵی زاگرۆسی ڕاگەیاند: ئێمە ماوەی هەفتەیەکە لە سەرداوای چەندین رێکخراوی جیهانی و ئەورۆپی بە سەردانێکی فەرمی لە ئەوڕۆپاین مەبەست لە سەردانەکەمان زیاتر دورست کردنی هەماهەنگییە لە نێوان لاوانی کوردستان و لاوانی ئەوڕۆپا و جیهان بەگشتی.\nسکرتێری یەکێتی لاوانی دیموکراتی کوردستان گووتی: لەمینانەیی دیدار و کۆبوونەوەکانمان لەگەل نوێنەرانی حزبی (CDU)ی ئەلمانی دانیشتمان ئەنجام داوە پێشوازییەکی باش کرا بەلێنیان داوە کە بشداری بە لاوانی کوردستان بکەن لە پانێل و ئیڤێنتەکان کە لە لایان ئەوانەوە ڕێکدەخرێن، هەروەها لەگەل دۆستی گەلی کورد (دانیاڵ ڤاڵتەر) دیدارێکمان هەبووە ئەویش بەڵێنی پێداوین لە ئایندەیەکی نزیکدا سەپۆرتی پڕۆژەکانمان بکەن لە کوردستان.\nهەروەها مەیسەر نهێلی سکرتێری یەکێتی لاوانی دیموکراتی کوردستان گووتی: ئێمە کۆبوونەوەیکمان لەگەل رێکخراوی (JU)جیۆی ئەلمانی هەبووە وەلەلایەن ئەوانەوە مانگی ۱۰ی ئەمساڵ بانگهێشتی گەورەترین کۆنفراسی لاوانی ئەلمانی جیهانی کراوین لەو کۆنفرانسەدا یەکێتی لاوانی دیموکراتی کوردستان شوێنی تایبەتی خۆمان دەبێت ئەمان گشتییان دەبنە هۆکارێک کە دەرگای زیاتر بەرووی لاوانی کورستاندا بکرێنەوە.\nئەم هەواڵە 4972جار خوێندراوەتەوە


فیلمی( یەك لە سەدی چرکە)….. شنە پێنجوێنی – Denegkan\nفیلمی( یەك لە سەدی چرکە)….. شنە پێنجوێنی\nbydengekan\tOctober 22, 2010\tسینەما\nدوای ئەوەی لە خوارووی ئەفریکاو ئوسترالیا ژیانی بەسەر دەبرد و هەر ئەم پەروەردەیە ش کاری کردە سەر جاکوبسون کە دەست بکات بە گێڕانەوەی ئازاری نەتەوەکەی بە نووسینی ئەم کورتە فیلمە و دەرهێنانی .لەدوای ١٣ سال کاری هونەری لەدروست کردنی کاری سینەما لە لەندەن نیشتەجێبوو ، لە چەند بەشی هونەری جیاواز وەکوو بەرهەم هێنان، وێنەگرتن وموزیکی فیلمی سینەمایی کاری کردوە .\nسوزان بەماوەیەکی کەم سەرکەوتنی بەدەست هێنا لەکارە هونەریەکانیدا پێش ئەوەی هەنگاو بنێت بۆ کاری دەرهێنانی کورتە فیلمی سینەمایی …….\nPrevious ترس له چراخانی شار …..حه‌مه سه‌عید که‌لاری\nNext کاتێک دوژمن ده‌رگایی ماڵت پێده‌گرێت


ئەفسەرێکی پلەبەرزی سەعوودیە: ئێران دابەش دەبی بۆ ٦ وڵات | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران ئەفسەرێکی پلەبەرزی سەعوودیە: ئێران دابەش دەبی بۆ ٦ وڵات\nئەفسەرێکی پلەبەرزی سەعوودیە: ئێران دابەش دەبی بۆ ٦ وڵات\nئەفسەرێکی پلە بەرزی عەڕەبستانی سەعوودی باس لەوە دەکا کە بەپێی گەڵاڵەیەک کە “سیا” کاری لەسەر دەکا، دەبێ ئێران ببێتە ٦ وڵات و دابەش بکرێت.\nئەنوەر ماجید عیشقی، سەرلەشکری خانەنشین کراوی سەعوودی کە بەم دواییانە لەگەڵ یەکێک لە بەرپرسانی ئەمریکا چاوپێکەوتنی کردووە باسی لەوە کردووە کە بەرپرسانی پێشوو و ئێستای “سیا” کار لەسەر گەڵاڵەیەک دەکەن کە بەپێی ئەو گەڵاڵەیە، سێ وڵاتی خۆرهەڵاتی ناڤین نامێنن و ئێرانیش دابەش دەبێ بۆ شەش وڵات.\nعیشقی لە لاپەڕەی ئینتێرنێتیی خۆیدا نووسیویەتی: “ئێران دابەش دەبێ بۆ شەش وڵات کە ناوی ئەو وڵاتانە، ئازەربایجان، تورکەمەنستان، کوردستان و عەرەبستان و بەلووچستان و فارس دەبێ”.\nعیشقی هەروەها نووسیویەتی لە وڵاتانی عەرەبیش قەیران ساز دەبێ، کوردستانێکی مەزن لە کوردەکانی سووریە و ئێران و تورکیە پێکدێت.\nئەو ئەفسەرەی سەعوودیە پاییزی ساڵی پار بە هەواڵدەریی واڵ ستریت ژورناڵـی گوتبوو کە عەرەبستان و ئیسراییل لەمێژە ستراتژییەکی گرنگیان داڕشتووە تا بەپێی ئەو ستراتژییە، بێ ئەوەی کە پێویستییان بە خۆتێهەڵقووتان و بەشداریی ڕاستەوخۆی ئەمریکا هەبێ، سەرەتا خۆ بخزێننە ناو ئێرانەوە و دواتر ڕادەی هێزی ئێران لە ناوچەکە کەم بکەنەوە و بەم جۆرە بە کەمکردنەوەی دەسەڵاتی ئێران پێشی پێ بگرن.\nسەرەکیترین کاری ناو بەرنامەی ئیسراییل و عەڕەبستان بریتیە لە لابردنی بابەتی فەلەستین، ئەوەش بە مەبەستی کەمکردنەوەی تواناییەکانی ئێران و دەسەڵاتەکەی لە ناو وڵاتانی ئیسلامیە.\nئیسراییل و سعوودیە لە جیاتی کردەوەی ڕاستەوخۆ بە دژی ئێران کە لە توانایی ئەواندا نیە، چەقیان بەستۆتە سەر سووریە و هاوکاریی عەڕەبەکان لەگەڵ ئیسراییل بە دژی حیزبووڵا کە یەکێک لە لقەکانی ئەو بەشەیە.\nعیشقی لەمەڕ قۆناغەکانی دواتری ئەو ستراتژییە پێداگری دەکات کە ڕەوتی سڕینەوەی ئێران لە قۆناغی یەکەمدا، هێرش کردنە بۆ سەر هێزی ناوچەیی ئێران واتا عێراق. لەو ناوەدا دەوری ئەمریکا، چالاکیی سیاسییە لە ناوچەکەدا.\nعیشقی بە هەواڵدەریی واڵ ستریت ژورناڵی گوتبوو: “هەر ئەوەی کە توانیمان لە یەمەن پێش بە ناردنی یارمەتییەکانی ئێران بۆ شیعە حوسییەکان بگرین، خۆی سەرکەوتنێکی مەزن بوو”.\nئەو ئەفسەرە پلەبەرزەی سعوودیە هیواشی خواست کە ڕووسیە مامەڵە لەگەڵ ئەوان لەسەر وەرگرتنی پارە و هاوکاریگەلی ئابووری و هەروەها دڵنیابوونەوە لە کۆنترۆڵی تەکفیرییەکان لە قەفقاز لە بەرانبەر دەست کێشانەوە لە سووریە و ئێران، قەبووڵ بکات.\nماوەیەک بەر لە ئێستا، مایکل هایدن، سەرۆک پێشووی “سیا” باسی لە گەڵاڵەیەکی ٥ ساڵە کردبوو کە بەپێی ئەو گەڵاڵەیە گۆڕانکاریی بنەڕەتی لە خۆرهەڵاتی ناڤین دێتە ئاراوە. هایدن گوتبووی: “خۆرهەڵاتی ناڤینی هەنووکە، ڕێک وەک سەردەمی پاش شەڕی جیهانیی دووهەمە کە زۆربەی وڵاتان پێبەندی یاسا ناونەتەوەییەکان نەبوون”.\nزۆرێک لە فەرماندەکانی هێزە چەکدارەکانی ئێران لە وڵامی زۆرێک لە کەسایەتی و میدیا ناوخۆییەکانی ئێران، زۆر جار پێداگرییان لەسەر ئەوە کردووە کە ئەگەر ئێمە ئێستا لە سووریە و عێراق شەڕ نەکەین ئەوا ناچار دەبین لە کرماشان و هەمەدان و تەنانەت لە شەقامەکانی تاران لەگەڵ “دەستدرێژکەران” ڕووبەڕوو ببینەوە و شەڕ بکەین.\nلینکی تویتێری ئەنوەر ماجید عیشقی\nبابەتی پێشوووتووێژ له گه‌ڵ فه‌ریبا محه‌ممه‌دی كۆماری ئیسلامی بۆ بێ ئیرادە کردنی ژنی خەباتکاری کورد کەڵک لە پاڵنەری لاوازی دەستدرێژی سێکسی وەردەگرێ\nبابەتی دواترگەڕانەوەی قاسم سلێمانی بۆ عێراق و مەترسیی کوشت و بڕی خەڵکی مەدەنی


دەزگای روانگە بازاڕی براندە نێوخۆییەکان لە پارێزگای هەولێر سازدەکات\nهەولێر، کوردستان ( 22ی ئایاری 2022) دەزگای روانگە بازاڕێکی بۆ کارسازانی خاوەن کاری دەستی لە فامڵی مۆڵی هەولێڕ کردەوە بۆ پاڵپشتیکردنی براندی کارە دەستییە نێوخۆییەکانی کوردستان و عێراق. 21 براندی نێوخۆیی تایبەت بە کاری دەستی و هونەری لە بازاڕەکەدا بەشداریان کرد.\nبازاڕەکە لە رۆژی پێنجشەممەوە دەستی پێکرد و تا کۆتایی رۆژی هەینی بەردەوام دەبێت، بیست و یەک براندی کاری دەستی بەشداری دەکەن بۆ خستنەڕووی بەرهەمەکانیان. بیست و یەک براندە بەشداربووەکان پێکهاتوون لە هونەرە خۆماڵیەکان و کارە دەستیەکان، پێشتر دوو بازاڕی دەستی لەلایەن دەزگای روانگە وەک بەشێک لە هەمان پرۆژە ڕێکخرابوو و ئەم بازاڕەش بەنیازە بەدرێژایی ئەمساڵ لەشارە جیاجیاکانی تر بەڕێوەبچێت.\nIraq Handmade پڕۆژەیەکی دەزگای روانگەیە بۆ پاڵپشتیکردنی براندە نێوخۆییەکان لە بازاڕی کوردستان و عێراق. لە رێگەی ئەم ئاپڵیکەیشن و پلاتفۆڕمە کارسازانی خاوەن براندی کاری دەستی دەتوانن بەرهەمەکانیان بە شێوەیەکی ئاسان بڵاوبکەنەوە و لەو رێگەیەوە بەرهەمەکانیان بفرۆش. پرۆژەکە هەوڵێکە بۆ کەمکردنەوەی رێژەی بێکاری بۆ بەرزکردنەوەی ئاستی کارکردن لە ماڵەوە و لە رێگەی ئۆنڵاین و باشترکردی ئاستی ئابووری نێوخۆیی.\nپرۆژەکە بازاڕێکی ئۆنڵاینە جۆرەها بەرهەمی دەستی کۆ دەکاتەوە لە یەك پلاتفۆڕمدا کە بە دەستی لاوانی خاوەن براندی کاری دەستی لە سەرانسەری هەرێمی کوردستان دروستکراوە. پلاتفۆڕم و ئاپڵیکەیشنەکە لە ئێستادا 73 براندی کاری دەستی لەخۆ دەگرێت و بە هەردوو سیستەمی iOS و Android بەردەستە:\nدەتوانن لە رێگەی ئەم بەستەرانەی خوارەوە سەردانی پلاتفۆڕمەکە بکەن یاخود ئەپڵیکەشنەکە دابەزێنن:


هێشته ته‌نگژه‌ی نێوان ئه‌مه‌ریكا و كۆمپانیای هواویی چینی له بازاڕه‌كاندا ڕه‌نگ ده‌داته‌وه و تا دێ مۆبایله‌كانی ئه‌و برانده چینییه داده‌ڕمێ، ڕاپۆرته ڕۆژنامه‌وانییه‌كانیش ئاشكرای ده‌كه‌ن، زیانه‌كان به ڕێژه گه‌یشتووه‌ته چه‌ند.\nماڵپه‌ڕی "فۆربێس"ی ئابووری بڵاوی كرده‌وه، له وه‌رزی دووه‌میی ئه‌مساڵ، فرۆشی مۆبایله هۆشمه‌نده‌كانی هواوی له 20% بۆ 30% داته‌پیوه و له‌لایه‌ن به‌ڵێنده‌ره‌كانییانه‌وه داوا له‌سه‌ر مۆبایلی نوێ نه‌ماوه و خه‌ریكه ئیتر هه‌موو كه‌س سڵی لێ ده‌كاته‌وه.\nوێڕای ئه‌وه‌ی كۆمپانیاكه هه‌ر زوو ڕای گه‌یاند، ئه‌و به‌رهه‌مانه‌ی ئێسته له‌بازاڕن، ئه‌و سزایانه نایان گرێته‌وه و ئه‌ندرۆید هیچ كێشه‌یه‌كی له‌گه‌ڵدا نابێت، به‌ڵام هێشتا له هه‌ندێ سه‌رچاوه‌ی فرۆشتنی هواوی، بۆ 30% دابه‌زیوه.\nماوه‌ی ڕابردوو، حكوومه‌تی دۆناڵد تره‌مپ، ماوه‌ی 90 ڕۆژی دابووه كۆمپانیای هواوی بۆ ئه‌وه‌ی به ته‌واوی سزاكان جێبه‌جێ ببێ، ئه‌مه‌ش ئه‌وه‌نده‌ی تر له‌سه‌ریانی قورس كرد.\nمۆبایله‌كانی هواوی، ماوه‌ی دوو ساڵه به ته‌واوی بووه‌ته ڕكابه‌ری یه‌كه‌می باشترین مۆبایله‌كانی دونیا وه‌ك ئایفۆن و سامسۆنگ، ئه‌مه جیا له‌وه‌ی تۆمه‌تباره به دزینی داهێنانی كۆمپانیا زه‌به‌لاحه ته‌كنه‌لۆژییه‌كان به‌بێ ئه‌وه‌ی مۆڵه‌ت\nوه‌ربگرێ و به‌رهه‌مه‌كانیشی به نرخێكی هه‌رزان ده‌فرۆشت بۆیه مه‌ترسی خستبووه سه‌ر ته‌واوی به‌رهه‌مه‌كانی تری مۆبایل له دنیادا.\nوەزارەتی بازرگانی ئەمەریكی رای گەیاند كە هواوی تەكنەلۆجیز و 70 كۆمپانیای تری چینیان خستووەتە لیستی رەش، بەمەش رێ بە كۆمپانیاكە نادرێت دەستی بگات بە هەندێك پێكهاتەی تەكنەلۆجی لە كۆمپانیا ئەمەریكییەكان بێ رەزامەندی حكوومەتی ئەمەریكا.\nئەو هەنگاوەی وەزارەتی بازرگانی ئەمەریكی لەلایەن دۆناڵد ترەمپ پشتگیریی لێ كراوە، تەنانەت فراوانتریش كراوە كە رێ بەو كۆمپانیایانە نەدرێت تەكنەلۆجیای ئەمەریكی بەكار بهێنن، بە پێچەوانەوەش رێ بە كۆمپانیا ئەمەریكییەكان نادرێت كە ئامێرەكانی پێوەندی كۆمپانیا بیانییەكان بەكار بهێنن، ئەو پرسەشی بەستووەتەوە بە ئاسایشی نەتەوەیی.\nئەو بارگرژییە نوێیە لە كاتێكدایە چاوەڕوان دەكرێت لە ماوەی نزیكی داهاتوودا ستیڤن منوچن وەزیری دارایی ئەمەریكا سەردانی چین بكات بۆ درێژەدان بە گفتوگۆكان.\nئەو جەنگەی ئەمەریكا دژ بە هواوی لە كاتێكدایە چەند جارێكی تر كۆمپانیاكە رای گەیاندووە نەبووەتە هەڕەشە بەسەر ئاسایشی هیچ كەسێك، ئامادەیشی دەربڕی بۆ گفتوگۆكردن لەگەڵ حكوومەتی ئەمەریكی بۆ گرتنەبەری رێكاری كاریگەر و دانی دڵنیایی كە بەرهەمەكانی سەلامەتن و كێشە دروست ناكەن.\nبەرانبەر بە بڕیارەكەی ئەمەریكا، قاو فنغ وتەبێژی وەزارەتی بازرگانی چینی نیگەرانی توندی پەكینی لەسەر بڕیارەكەی دژ بە هواوی راگەیاند.\nوتەبێژی وەزارەتی بازرگانی چین وتی، "دژی هەر بڕیارێكی تاكلایەنە دەوەستینەوە لەسەر كۆمپانیا چینییەكان". زیاتر وتی "چەمكی ئاسایشی نەتەوەیی لە ئەمەریكا خراپ بەكار دەهێنرێت و پێویستە بەمجۆرە بەكار نەهێنرێت دژ بە كۆمپانیا بیانییەكان بكرێت بە پارێزبەندییەك بۆ كۆمپانیا ناوخۆییەكان".\nزۆر كه‌س ئه‌م هه‌ڵمه‌ته‌ی ئه‌مه‌ریكا بۆ سه‌ر كۆمپانیای هواوی و ته‌واوی كۆمپانیا چینییه‌كان به هه‌ڵوێستی تایبه‌تیی دۆناڵد تره‌مپ سه‌رۆكی ئه‌و وڵاته له‌قه‌ڵه‌می ده‌ده‌ن، به‌ڵام ڕاستییه‌كه‌ی ئه‌وه سیاسه‌تی واشنتنه به‌رانبه‌ر هه‌ر هێزێكی ئابووری و ته‌كنه‌لۆژی گه‌وره له جیهاندا ئه‌وان نایانه‌وێ هیچ جه‌مسه‌رێكی زه‌به‌لاح دروست ببێت جیا له كۆمپانیاكانی خۆیان و ئه‌مه هه‌ڵوێستانه‌شیان پێشتر به شێوه‌ی جیاوازتر به‌رانبه‌ر كۆمپانیای وڵاتانی تر كردووه تا له‌ناویان بردوون یان خستوویاننه‌ته ژێر ڕكێفی خۆیانه‌وه.\nسه‌ره‌تای بڵاوبوونه‌وه‌ی مۆبایل به شێوه‌یه‌كی فراوان به جیهاندا، سێ كۆمپانیا ڕكابه‌ریی گه‌وره‌یان ده‌كرد كه بریتی بوون له نۆكیا، سۆنی ئێركسۆن و سامسۆنگ. ئه‌مه‌ریكا له هه‌ڵمه‌تێكدا بۆ ئه‌وه‌ی ڕێگه له به‌ردوامبوونی ئه‌و سێ كۆمپانیایه بگرێت و چیتر هیچ كۆمپانیایه‌تی ده‌ره‌وه‌ی خۆی به‌سه‌ر ته‌كنه‌لۆژیا زاڵ نه‌بێت، ده‌ستی به به‌رهه‌مهێنانی مۆبایل كرد و له ڕێی ئایفۆنی ئه‌پڵ و مۆتۆرۆلا و بلاكبێری ده‌ستی به ڕكابه‌ری كرد. ورده ورده ئه‌وان پێشكه‌وتن و هه‌وڵی تێكدانی كۆمپانیاكانی تری دا. له كۆتاییدا نۆكیا به ته‌واوی هه‌ڵوه‌شا و مایكرۆسۆفت هه‌وڵی دا جێگه‌ی بگرێته‌وه. ڕێككه‌وتنی نێوان هه‌ردوو كۆمپانیای سۆنیی ژاپۆنی و ئێركسۆنی سویدی هه‌ڵوه‌شیایه‌وه و كۆمپانیای سۆنی به ته‌نیا ویستی بچێته ڕكابه‌رییه‌وه به‌ڵام نه‌یتوانی. ئه‌وه‌ی مایه‌وه ته‌نیا كۆمپانیای سامسۆنگ بوو كه به‌رده‌وام ڕكابه‌ریی كۆمپانیا ئه‌مه‌ریكییه‌كانی ده‌كرد، تا وای لێ هات له بڵاوبوونه‌وه‌ی گالاكسی نۆت حه‌وت ئابڕووچوونێكی بۆ دروست كرد و خه‌ریك بوو كۆمپانیاكه هه‌ڵوه‌شێت، بۆیه به ناچاری چه‌ند گرێبه‌ستێكی گه‌وره‌یان له‌گه‌ڵ كۆمه‌ڵێ سه‌رمایه‌داری ئه‌مه‌ریكی كرد و گرێبه‌ستێكی گه‌وره‌شیان له‌گه‌ڵ كۆمپانیای ئه‌پڵ كرد بۆ ئه‌وه‌ی هه‌ر داهێنانێكی نوێ له بواری شاشه كه دروست ده‌كه‌ن، ده‌بێ له‌پێش خۆیان به ئه‌پڵی بفرۆشن و ئایفۆن به‌كاری بهێنێ.


دوایین ئاماری هێرشه‌كه‌ی ئه‌ڵمانیا بۆ 20 كوژراو و بریندار زیادی كرد\nئاسایشی شاره‌زوور تۆمه‌تبارێكی مادده‌ی هۆشبه‌ری ده‌ستگیر كرد\nبه‌شیر حه‌داد بانگه‌وازێك بۆ هه‌ولێر ده‌كات: پەلە بکەن لە ناردنی وه‌فدێك بۆ به‌غدا\nشیهاب و هاوڕێكانی.. لە لوتكەدا ماون\n21/11/1976 رۆژی لە سێدارەدانی شەهیدان شیهاب و جەعفەر و ئەنوەرە. ئەو رۆژە، لای فاشیەكان، بۆ تۆقاندنی گەلەكەمان بوو.. بەڵام كورد، كوردانە وەڵامی فاشیەكانیان دایەوە. ناشتنەكەی شیهاب و جەعفەر لە سلێمانی و كۆیە، لە فاشیەكانی گەیاند، كە هەموو كورد بەم تاوانە بریندارە. بەداخەوە ئەوكاتە، لە كەركوك هەوڵیشماندا كارێك بۆ ئەنوەریش بكرێ.. نەكرا. ئەم چیرۆكەش هەڵدەگرم بۆ كاتی گونجاو!\n1-شەهیدكردنی شیهاب و هاوڕێكانی 2- شەهیدكردنی ئارام 3-كارەساتی هەكاری و شەهیدكردنی عەلی عەسكەری و د. خالید و شێخ حسێن و رەئوف بەگ و هاوڕێكانیان.\nلەكاتی هاتنەوەی تەرمەكەی شیهابدا، شەو هاوڕێیانی كۆمەڵە بەدیاریەوە بوین. شەهید یاسینە رەش و مەفرەزە نهێنیەكەی ناو سلێمانی، ئەركی ئەشك گرتنەكەیان بەسێ دەمانچە و نارنجۆكێكەوە، گرتە ئەستۆ. شەوێكی شوم بوو.. هەر ئەو شەوە، شۆڕشگێڕ و هەلپەرست دەركەوتن. شۆڕشگێڕەكان بەڵێنیاندا تۆڵەی شیهاب و هاوڕێكانی بكەنەوە. هەلپەرستەكانیش لەسەر تەرمی شەهید شیهاب، لافیان لێدەدا.. دەریش كەوتن چەند درۆزنن!!\nدوای ئەوە بە بڕیاری شەهید ئارام، چوومە ناوچەكانی هەولێر. یەكەمین یادی شیهاب و هاوڕێكانی، لە گوندی سێگردكان سازمان كرد. مزگەوتەكەی گەورە بوو. خەڵكێكی زۆر هاتبون. بەندە قسەم كرد. شەهید سەعدی و شەهید سەید كەریم و سەید كاكەو قادر عەزیز، شەهیدان: فاروق، یاسین، ملازم جەمال، فەریق (كەركوك) شەهێن (پردێ)، عەلی ساڵح، ئەحمەد قەمبەر، ئەحمەد سماقە و كاوە مەخموری، نامیق تەقتەقی، شەهید عەلی ئاو ماڵا و ئاسۆی برای، نەبەز، هێزێكی (70) پێشمەرگەیی لـێ بوو. تیایدا، باسی كاریگەری شەهیدبونی ئەم پۆلەم بۆ كردن لە شۆڕشی نوێ‌دا. دوای ئەم یادە، هەر لە گوندەكە چەندین كەس هاتنە ریزی كۆمەڵە.\nدوەم یاد لە مزگەوتەكەی شێنێ (پێش هاتنە دەرەوەی هاوڕێكانی زیندان) سازمان دا. مام، رەسول مامەند، د. مەحمود و نەوشیروان مستەفا ئامادە بوون.\n(بەراوردێكی بچوك و مانایەكی گەورە)\nدزیی میدیایی و گزیی میدیاوان\nئایا گەڕانەوەی پارە دزراوەكانی عێراق قەیرانی دارایی چارەسەر دەكات.؟\nوەڵامێکی بەراوردکارانە ئێوە گفت و پەیمانتان دا


كاتی ئه‌نجامدانی تاقیكردنه‌وه‌كان - فۆتۆ: ئه‌رشیڤ\nوه‌زاره‌تی په‌روه‌رده كوردستان 24\nوه‌زاره‌تی په‌روه‌رده و فێركردنی حكوومه‌تی هه‌رێمی كوردستان، روونكردنه‌وه‌یه‌ك بڵاو ده‌كاته‌وه و تێیدا سوپاسی ده‌زگاكانی رگه‌یاندن ده‌كات، كه له ماوه‌ی به‌ڕیوه‌چوونی تاقیكردنه‌وه‌كاندا هه‌ستیان به به‌رپرسیارێتی كردووه.\nبه گوێره‌ی راگه‌یه‌ندراوه‌كه، ده‌زگا راگه‌یاندنه‌كان ره‌چاوی باری ده‌روونیی قوتابیانیان كردووه و رێز له هه‌ستكردن به به‌رپرسیارێتیان ده‌گرێت.\nهه‌ر له‌و روونكردنه‌وه‌یه‌دا، وه‌زاره‌تی په‌روه‌رده، ره‌خنه له ناوه‌ڕۆكی به‌رنامه‌ی "باسی رۆژ"ی كوردستان 24 ده‌گرێت، كه رۆژی سێشه‌ممه، 11ی حوزه‌یرانی 2019 په‌خش كرا و تێیدا تیشك خراوه‌ته سه‌ر هه‌ندێك لایه‌نی تاقیكردنه‌وه و كه‌موكوڕیی دیكه‌ی پرۆسه‌كه.\nوه‌زاره‌تی په‌روه‌رده ره‌خنه له ناوه‌ڕۆكی به‌رنامه‌كه ده‌گرێت، كه تێیدا باس له هه‌ندێك كه‌موكوڕیی تاقیكردنه‌وه‌كانی 12ی ئاماده‌یی كراوه، له روونكردنه‌وه‌كه‌شدا ده‌ڵێت: "قسەى مامۆستایەکى قوناغى بنەڕەتى، نەوەك ئامادەیى وەرگرتووە، کە هیچ پەیوەندییەکى بە ئەزموونەکانى پۆلى دوانزەى ئامادەییەوە نییە و تواناى زانستىی ئەو هیندە نییە، کە قسە لەسەر دروستىی و نادروستىی ئەزموونەکان بكات".\nهه‌ر له‌و روونكردنه‌وه‌یه‌دا ئاماژه به‌وه كراوه، وه‌زاره‌ته‌كه‌یان هەمیشە دەرگاى بە رووى میدیاییەکاندا واڵا بووە و زۆرترین هاوکاریی میدیاکانى کردووە.\nئه‌وه‌ش روون كراوه‌ته‌وه، "ئەزموونە گشتییەکان و دۆزینەوە و چارەسەرى کەموکۆرییەکان تەنیا پەیوەندى بە لیژنەى باڵا لە بەڕێوەبەرایەتیی گشتیی ئەزموونەکانەوە هەیە و ئەو لیژنە باڵایە کە پسپۆڕانى هەموو پارێزگاکانى لەخۆ گرتووە، دەتوانن ڕەخنە و گلەیى و گازندەکان شیکار و لە کۆتایی پرۆسەکە وەڵام دەدەنەوە و لە چوارچێوەى ڕێنماییەکان و بە ڕەچاوکردنى ئاستى زانستى وانەکان، زۆرترین هاوکاریى قوتابى و خوێندکاران دەکریت".\nله كۆتایی روونكردنه‌وه‌كه‌دا، وه‌زاره‌تی په‌روه‌رده ره‌خنه له وه‌رگرتنی لێدوانی چه‌ند قوتابییه‌ك ده‌گرێت و ده‌ڵێت: "وەرگرتنى قسەى چەند قوتابییەک لە نزیکەى 235 هەزار قوتابى کە لە ئەزموونەکەیاندا باش نەبوونە، بە هەند وەرناگیردرێت، لە کاتێکدا ئێمە ئامادەى هەموو هاوکارییەکمان نیشان دابوو، تا لە کۆتایى تاقیکردنەوەکان و بە داتا و زانیاریی وردەوە لە خزمەت کەناڵی کوردستان 24 و هەموو ڕاگه‌یاندنه‌كان بین.


زیاتر له 16 هه‌زار په‌نابه‌ری رۆژئاڤا رویان له هه‌رێم كردوه\n- 11/22/2019 10:36:00 AM 467 جار خوێندراوەتەوە\nبه‌ڕێوه‌به‌ری فه‌رمانگه‌ی هه‌ماهه‌نگی قه‌یرانه‌كان له وه‌زاره‌تی ناوخۆ رایده‌گه‌یه‌نێت، زیاتر له 16 هه‌زار په‌نابه‌ر له رۆژئاڤای كوردستانەوە رویان له هه‌رێمی كوردستان كردوه و به‌رده‌وامیش په‌نابه‌ران رو له هه‌رێم ده‌كه‌ن.\nمەریوان حەسەن، به‌ڕێوه‌به‌ری وه‌ڵامدانه‌وه‌ی قه‌یرانه‌كان له سه‌نته‌ری jcc له وه‌زاره‌تی ناوخۆ به خه‌ندان-ی راگه‌یاند، "به‌هۆی شه‌ڕ و ئاڵۆزیه‌كانی سوریا 16هەزارو 335 په‌نابه‌ری رۆژئاڤای كوردستان رویان له هه‌رێمی كوردستان كردوه و رۆژانه‌ش په‌نابه‌ران له رۆژئاڤای كوردستانه‌وه رو له هه‌رێم ده‌كه‌ن".\nئه‌و په‌نابه‌رانه له كه‌مپه‌كانی به‌رده‌ڕه‌ش و گه‌ویلان نیشته‌جێكراون و پێداویستیه‌كانی ژیانیان له لایه‌ن حكومه‌تی هه‌رێم و رێكخراو و ناوه‌نده نێوده‌وڵه‌تیه‌كان بۆ دابینكراوه\nوتیشی، "ئه‌و په‌نابه‌رانه له كه‌مپه‌كانی به‌رده‌ڕه‌ش و گه‌ویلان نیشته‌جێكراون و پێداویستیه‌كانی ژیانیان له لایه‌ن حكومه‌تی هه‌رێم و رێكخراو و ناوه‌نده نێوده‌وڵه‌تیه‌كان بۆ دابینكراوه".\nئاماژه‌ی بۆ ئه‌وه‌شكرد، حكومه‌تی هه‌رێم به هه‌ماهه‌نگی یوئێن و رێكخراوه نێوده‌وڵه‌تیه‌كان و ناوه‌ندی هه‌ماهه‌نگی قه‌یرانه‌كان، سه‌رقاڵی داڕشتنی پلانێكین بۆ ئه‌وه‌ی ته‌واوی ئاماده‌كاری بكه‌ین و رێكاری پێویست بگرینه‌به‌ر بۆ هه‌ر حاڵه‌تێك كه په‌نابه‌ران رو له هه‌رێمی كوردستان بكه‌ن".\nئه‌وه‌شی خسته‌ڕو، حكومه‌تی هه‌رێم پلانی هه‌یه پێشوازی له هاتنی په‌نابه‌ران فراوانتر بكات له رێگای دروستكردنی كه‌مپێك له پارێزگای دهۆك، ئه‌و كه‌مپه له قۆناغی دروستكردنه، كه‌مپێكیش له شاری هه‌ولێر دروست ده‌كرێت و زه‌وی بۆ ده‌ستنیشان كراوه ته‌نها مامه‌ڵه‌ی یاسایی له‌گه‌ڵ خاوه‌نی زه‌ویه‌كان ماوه بۆ ئه‌وه‌ی بكه‌وێته بواری جێبه‌جێكردن .


IT & Library - Bakrajo Technical Institute BTI\nStudy at BTI\nHorticulture and Landscape Design Department\nIndustrila Food and Quality Control پیشەسازی خۆراک و کۆنترۆلی جۆری\nBTI Admin & Scientific Units\nهۆبەى IT و کتێبخانەى ئەلیکترۆنى:\nئەم هۆبەیە بەفەرمانى زانکۆیى ژمارە ( ) لە ( ) دامەزراوە لە ناوەکەیدا هاتووە لەم لقانەى خوارەوە پێک دێت.ئەم هۆبەیە سەر بە بەرێوبەرایەتى تەکنەلۆجیاى زانیارى وئامارى زانكؤيە ئامانج لە کردنەوەى ئەم هۆبەیە خزمەتکردنى پەیمانگایە لەهەندێک بۆارى گرنگ وەکو.\n1- چاکردنەوەى کۆمپیوتەر: بەرپرسە لە دابینكردن و سەر پەرشتی كردن و چاككردنەوەی هەموو ئامێرە كۆمپیوتەریەكانی پەیمانگا لە بەش و یەكەە كارگێری و تاقیگەكانى پەیمانگاکەمان .\n2- سەنتەرى ئینتەرنێت: دابینکردن و سەرپەرشتى کردنى هێلى ئینتەرنێت بۆ سەرجەم بەش و هۆبەکانى پەیمانگا,هەروەها لەم سەنتەرەدا هێڵی ئینته‌رنێت بۆ خوێندکاران ده‌ستبه‌رکراوه بۆ ئەوەى بتوانن بەدواى سەرچاوەى زانستى بگەرێن .\n3- کتێبخانە: له ئێستادا ستافەکەمان هەستاوە بە پێڕست و پۆڵێنی کردنى هه‌موو کتێبه‌کانی کتێبخانه بۆ ئەوەى خوێندکار و مامۆستا بەزوویى ناونیشانى کتێبەکان بدۆزێتەوە ئامانجی ئه‌م پۆلێنبه‌ندکردنه کارئاسانیه بۆ دۆزینه‌وه‌ی سه‌رچاوه‌کان له که‌مترین کاتدا,لەماوەیەکى نزێکدا ستافەکەمان لە هەوڵى بەردەوامدایە بۆ ئەوەى کتێبخانەى ئەلێکترۆنى دابنێت بۆ سەرجەم خوێندکاران و مامۆستایان بۆ ئەوەى بە زوویى ناونیشان کتێب بدۆونەوە. پاشان دواتر بتوانن داواى کتێب بکەن.\nناوى ستافى هۆبە:\nزانیار على احمد بەرپرسى سەرەکى هۆبەى IT و کتێبخانەى ئەلیکترۆنى بەشێوەى کاتى\nسامان عبداللە نورى . ل.سەنتەرى ئینتەرنێت .\nامین محمد صابر امین. ل. چاکەرەوەى کۆمپیوتەر.\nزاهیدە صلاح محمد. ل. پۆڵین کردن ودانانى ژمارە بۆ کتێب.\nپەروین محمود محمد . ل.پێدانى کتێپ بۆ خوێندکاران و مامؤستايان.\n© 2017 Sulaimani Polytechnic University / Bakrajo Technical Institute SPU-BTI


بەڵگەکان چی دەسەلمێنن؟ – Hawpshti\nنامەکانی ئێمەش، کە وەکو پەشیماننامەو پاشگەزبونەوە لە فیکرو ڕێبازی سیاسیمان، لە کەشوهەوایەکی “ئازادو دیموکراسیدا” نوسراون!\nپێش ئەوەی بڵێم کە ئەم نامەو بەڵگانە چی دەسەلمێنن و چیمان پێ دەڵێن، دەبێ بۆ یادەوەریی کەسێک بگەڕێینەوە، کە ئەوسات، کەسی دوەمی باڵاو دەستەڵاتداری نێو چەقی بڕیاردانی کۆمەڵەو هیچ بڕیارێکیش بێ ئاگاداری و ڕەزامەندیی ئەو، نەوشیروان مستەفا نەیداوە و جێبەجێش نەکراو…\n(له چارەسەری ئەو كێشه سیاسیەدا، کە له رۆژی 1/11/1985دا، گرتمانه بەرو ناچاربوین خۆشەویستی و برایەتی فەرامۆش بكەین و لە ئەنجامدا به رێگەیەکی ناسیاسی و ناهێمنانه هاوڕێكانی خەباتی خۆمان زیندانی بكەین و بوار بدەین سوكایەتیشیان پێ بکرێت…. رێگەمان دا به گرتنەبەری ترس و تۆقاندن و ئەشكەنجدان، تا زانیاری و دانپیانانیان لێوەر بگرین! بەو شێوەیە سوکایەتی بە “مەلا بەختیار” و ئەو هاوڕێیانە کرا…\nنامەکان و بەڵگەکان، هەم براییم جەلال “بە کۆمەڵێک درۆ و ساخەتەوە”، بڵاوی کردونەتەوەو هەم ئێستاش، ڕاگەیاندنەکانی حیزبی گۆڕان، بۆ چەواشەکردنی مێژو، هەڵڕژتنی ڕک و کینە، داپۆشینی ناکۆکییەکانی نێو خۆیان، بە جنێو و سوکایەتیپێکردنی قوربانییەکانی ژێر پۆستاڵی جەللادەکان، بڵاوی دەکەنەوە!\nمن دەمەوێت بڵێم، کە هێشتا ئەشکەنجەدانی ڕوحی نا، بگرە جەستەیی و حوکمی ئیعدامی دادگای عەسکەری، بەگەڕ نەخرابون، من لە لێکۆڵینەوەدا، لە بەرانبەر براییم جەلالی لێکۆڵەری دەسگای تۆقاندن، دو “کاسێت”م پڕ کردوەتەوەو لە شوێنی دیکەش نوسیومە، کە ئەو دو کاسێتە، بە هەر بەهایەک بێت، ئامادەم بیانکڕمەوە! ئاخر من لەوێدا، بەوپەڕی جەسارەتەوە، داکۆکیم لە فیکر و بۆچون و سیاسەتی خۆم و ئاڵای شۆڕش کردوە! من لەوێدا، تەنیا یەک وشەشم نەدرکاندوە.\nئێمە “عەبدوڵڵا سور”مان کوشتوە، کە عەشرەت و حیزبەکەی، زۆر لە عەشرەت و حیزبی تۆ گەورەترن!\nئەم نوسینە پێوەندیی بە نێوەڕۆک و تێمای “لەبری یادەوەریی مەلابەختیار”ەوە نییە.\nمن، لەسەر ڕۆژگاری ئاڵای شۆڕش، پەلاماردانی یەکێتی، زیندان و ئەشکەنجەو پاکانەپێنوسین لە فەزای ئازار و ئیرهابدا، سی و پێنج ساڵە، جگە لە نوسینەوەی “ئەزمون و یاد”، بێدەنگیم هەڵبژاردبو، پێم وا بو، ئەوە ڕوداوێکی سیاسی بو و دەبێت بە مێژوی بسپێرین!


📅 00-04-1930 ڕاکەوت و ڕووداو\n👁 ئی بابەتە 4,886 جارێ وینیان\n- ئەحمەد عوسمان بووە ئەندامی پەڕڵەمانی ئێڕاقی، کە [ زیاتەر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:00\n📅 00-06-1939 ڕاکەوت و ڕووداو\n👁 ئی بابەتە 4,145 جارێ وینیان\n- ئەحمەد عوسمان بووە نوێنەری شاری هەولێر، لە پەڕڵە [ زیاتەر... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:20:02\n📅 10-12-1946 ڕاکەوت و ڕووداو\n👁 ئی بابەتە 6,930 جارێ وینیان\n- کۆچی دوایی ئەحمەد عوسمان لە بەغداد، نێوبراو نوێن [ زیاتەر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:04\n📅 1879 ڕاکەوت و ڕووداو\n- راپەرینی نەوەکانی بەدرخان حوسەین کەنعان پاشا و ع [ زیاتەر... 👁] ✖ ✖ ✖ 0 0 ✔ 90% ✍ هـ.ب. 30-8-2010 11:19:29\n📅 1881 ڕاکەوت و ڕووداو\n👁 ئی بابەتە 11,477 جارێ وینیان\n- هەمزە ئاغای مەنگوڕ، بۆ وتووێژی ئاشتی چووە مەهابا [ زیاتەر... 👁] ✖ ✖ ✖ 0 0 ✔ 96% ✍ هـ.ب. 30-8-2010 11:19:30


بەشداریی ٤ قوتابیی کورد لە ئولەمپیادە زانستییەکانی وڵاتی ئێران\n١٨ ئوت ٢٠١٩ - ٢٧ گەلاوێژ ١٣٩٨ - ٠٥:٥٨ تاران\n١٣٩٢/٠٤/٠٥ - ٢٦-٠٦-٢٠١٣ - ١٠:٥٤ تاران ٥٤٩ قه‌باره‌ی فۆنت:\nئاژانسی کوردپا: ٤ قوتابیی نموونەی کوردی خەڵکی شاری سنە گەیشتنە قۆناخی کۆتایی ئولەمپیادە زانستییەکانی وڵاتی ئێران.\nبەشی راگەیاندنی ئیدارەی پەروەردەی ئوستانی کوردستان بڵاوی کردەوە، ٤ قوتابیی نموونە و بلیمەتی قوتابخانەی "بەهەشتی"ی شاری سنە بەناوەکانی "محەممەد ئارەشی زەرنشان و ئەمیر محەممەدی وەحدانی" لە رشتەی "بایۆلۆژی" و "کیا ئێراندۆست و ساعید حوسێنی" لە رشتەی "کیمیا"دا توانیان لە قۆناخی کۆتایی ئولەمپیادە زانستییەکانی وڵاتی ئێراندا بەشداری بکەن.\nئەو تاقیکردنەوانە لە ٧ رشتەی وەک: بیرکاری، فیزیک، کیمیا، بایۆلۆژی و ژینگەناسی، کۆمپیوتێر، ئەدەبی و ئەستێرە ناسی"دا بەرێوەچوو کە لە هەر رشتەیەکدا ٤٠ هەتا ٦٠ قوتابی بەشداربوون کە لە کۆتاییدا ئەو ٤ قوتابییەی خەلكی شاری سنە سەرکەوتنیان بەدەست هێنا.\n"هەروەها چەند رۆژ پێش ئێستا "ئەمیر رەزا غوڵامی" قوتابیی بیرتیژ و بلیمەتی قۆناخی ناوەندی و خەڵکی شاری ئابدانان، توانی لە ئۆلەمپیادی سەرتاسەریی قوتابییانی ئێراندا بەشداری بکات.\nئولەمپیادی قوتابیانی نموونە هەموو ساڵێک لە ژێر چاوەدێریی وەزارەتی پەروەردەی وڵاتی ئێراندا بەڕێوە دەچێت و قوتابیانی سەرکەوتوو لەلایەن باشگای زانستیی وەزارەتی پەروەردەوە رەوانەی ئۆلمپیادە جیهانییەکان دەکرێن.


گۆڕانكاری گەورە لە گۆڕانی یاریزانەكان روودەدات\nفیفا لە بەیاننامەیەکی فەرمیدا لەسەر ماڵپەری فەرمی خۆی رایگەیاند، دوای دەستپێکردنەوەی رکابەرییەکانی تۆپی پێ لە جیهاندا کە بەهۆی کۆرۆناوە راگیراون ئەنجووومەنی فیدراسیۆنی تۆپی پێی جیهان (IFAB) رازییە بەوەی گۆڕانکاری لە یاساکاندا بکات، ئەمەش بۆ هاوکاریکردنی یاریزانەکان.\nلە بەیاننامەکەدا ئاماژە بۆ ئەوەکراوە (IFAB) رەزامەندیی لەسەر داواکارییەکەی فیفا بۆ ئەنجامدانی پێنج گۆڕانکاری لە یارییەکاندا، لە جێگەی سێ گۆڕانکاری پێشانداوە.\nبەهۆی ئەوەی کۆتاییهاتنی خولەکان لە جیهاندا دوادەکەوێت، چاوەڕواندەکرێت لە ئەگەر دەستپێکردنەوەی یارییەکان هەر سێ رۆژ جارێک یاریی بکرێت، بۆیە یانەکان داوای ئەوەیانکرد کە ژمارەی گۆڕانکارییەکان زیادبکرێت، ئەمەش لەپێناو ئەوەی کە ئەو پاڵەپەستۆیەی لەسەر یاریزانان دروستدەبێت کەمبکرێتەوە.\nبەپێی بەیاننامەی فیفا، ئەوان داوای ئەوەیان کردووە رێگە بە شەش گۆڕانکاری بدرێت، بەڵام گۆڕانکاری شەشەم لەو کاتەدا رێگەی پێدەدرێت کە دوو یانە یارییەکەیان بچێتە کاتی زیادکراو، ئەو یارییانەی لە کاتی ئاساییشدا تەواودەبن 5 گۆڕانکارییان تێدا دەکرێت


یەکێتی و پارتی ڕێککەوتوون\nپەرلەمانی عێراق لەسەر یەکلاکردنەوەی پرسی بازنەکانی هەڵبژاردن لە کەرکوک و نەینەوا لە کۆبوونەوەدایە و پەرلەمانتارێکی کوردیش دەڵێت، لەئێستادا بۆچوونی لایەنە سیاسییەکان زۆر نزیکە لە یەکتر و پێدەچێت پرسەکە لە دانیشتی ئەمشەوی پەرلەماندا تێپەڕێندرێت، ئاماژەی بەوەشکرد، پارتی و یەکێتی ڕێککەوتوون لەوبارەیەوە و هیچ کێشەیەکیان نییە.\nهەدار بارزانی، پەرلەمانتاری پارتی دیموکراتی کوردستان لە پەرلەمانی عێراق لەلێدوانێکی تایبەتدا( 27ی تشرینی یەکەمی 2020) بەناس کوردی ڕاگەیاند: "لەئێستادا دانیشتنی پەرلەمانی عێراق بۆ دەنگدان لەسەربازنەکانی هەڵبژاردن لە کەرکوک و پرسی بایۆمەتری دەستی پێ کردووە و بەردەوامە، پێشبینی دەکرێت ئەو پرسە ئەمڕۆ یەکلایی بکرێتەوە، ئەگەرنا ئەوا دوا مۆڵەت بۆدەنگدانی پەرلەمان لەسەر ئەو بابەتە سبەی چوارشەمە دەبێت".\nوتیشی: "بۆچوونەکانی کورد، تورکمان وعەرەب لەوبارەیەوە زۆر نزیکەن لەیەکتر و یەکێتی و پارتیش هیچ کێشەیەکیان نییە و هەردووکیان هاوڕان و لەسەر پرسەکە ڕێککەوتوون".\nبەوتەی هەدار بارزانی: "بازنەکانی کەرکوک یەکلایی کراوەتەوە کە دەبێت سێ بازنەی هەڵبژاردن بێت، ئەوەی لەئێستادا گفتۆگۆی لەسەر دەکرێت میکانزمی دابەشکردنی بازنەکان، کۆتای ژنان، شوێنی بازنەکان و ئایا هەربازنەیەک دەبێت چەند کورسی بگرێتە خۆی".\nوتەکانی هەدار بارزانی لەکاتێکدایە کەپێشتر مەریوان نادر، پەرلەمانتاری عێراق لە فراکسیۆنی یەکێتی نیشتیمانیی کوردستان بەناس کوردی ڕایگەیاندبوو: "بەهۆی ئەوەی پارێزگای کەرکوک و نەینەوا پێکهاتەیەکی فرەنەتەوەی تێدایە، لە ئێستادا گرفت بۆ یەکلایی کردنەوەی میکانزمی بازنەکان لە دوو پارێزگایە درووست بووە".\nئاماژیە بەوەشكردبوو: " گرفتەکە قەتیس بووە لە چۆنێتی دیاریکردنی شوێنی ئەو بازانانە و ژمارەی ئەوکورسیانەی کە دەبێت هەر بازنەیەک بیگرێتە خۆی، کورد، تورکمان وعەرەب هەریەکە دیدێکی جیاوازی هەیە لەوبارەیەوە، هەرپێکهاتەیەک دەیەوێت بەکەمترین زیان ئەوهاوکێشەیە بۆخۆی یەکلایی بکاتەوە".\nئاماری نوێی كۆرۆنا له هه‌رێم ..ڕێژه‌ی توشبوون دابه‌زی\n2020.11.04 - 16:36


ئایین، ئامرازی چەوسانەوەی کۆمەڵایەتی… – hkkurdistan\nHome 6 ئەرشیفی بابەتەکان 6 ئایین، ئامرازی چەوسانەوەی کۆمەڵایەتی…\nئایین، ئامرازی چەوسانەوەی کۆمەڵایەتی…\nپەخشان کاکە وەیس\nلەوەتەی خۆم بە بیردێت، تەنها یەک ڕۆژ بەڕۆژی بوومە، ئەویش مناڵ بووم و لە خۆشی ئەوەی وەکو گەورەیەک هەڵسوکەوتم لەگەڵ بکرێت و خۆم موهیم پیشان بدەم بڕیارمدا بەڕۆژوو بم. بە دایکم وت هەڵم بسێنێت پارشێو ئەکەم، بە تایبەت کە مناڵانی هاوتەمەنی خۆم لە گەڕەکی ڕەحیماوەی کەرکوک بەڕۆژو ئەبوون.\nبەکورتییەکەی، ڕۆژووەکەی منێکی لەڕ و لاواز تا سەعات سێی دەمەو ئێوارەی خایاند و گەیشتە ئەوەی لەپەل و پۆ کەوتم، ئەوە بوو دایکم فریام کەوت و ئاوی بۆم هێناو شکاندم.\nبۆچی ئەم چیرۆکەم بۆتان گێڕایەوە؟ مەبەستم ئەوەیە ڕۆژووەکەش وەکو زۆربەی کۆڵەکەکانی دیکەی ئایینی ئیسلام و زۆربەی ئایینەکانی دیکە، بۆتە بابەتی کۆمەڵایەتی و دوورکەوتۆتەوە لەو بنەما مرۆییانەی گوایە ئایین بۆی دروست بووە، قسەیەک کە زۆر باوە ئەڵێت (عادەتە نەک عیبادەت) واتا ئەوەی بەناوی ئایین و خواپەرستی ئەیکەیت، لەبەر چاولێکەری و ڕێزگرتنی داب و نەریتەکەی کۆمەڵگەیە نەک لە ترسی خوا.\nزۆرجار بۆتە باسی ئەوەی کە، مەڵێ بەڕۆژوو نیم، عەیبە، بە تایبەتی بۆ ژن، پارچە پەڕۆیەک ئەداتە سەریا بۆ ئەوەی نەڵێن بەڕۆژو نییە، تەنانەت کە لە سوڕی مانگانەشە، هەر ئەیکات و بە دزی براو باوکی نان ئەخوات.\nبا ئەم چیرۆکەشتان بۆ بگێڕمەوە. یەکێک لە ڕەمەزانەکان، لە ناو تەکسی بووم، منیش کە لە بنەڕەتا سەرپۆش ناکەم، بۆ مانگی ڕەمەزانیش ئەو ڕیاکارییەم نەکردووە وسەرپۆش ناکەم، سایەق تەکسیش زۆر بە مسەیتەری وتی، ئەرێ خوشکم پرسیارێکم هەیە؟ منیش یەکسەر زانیم پرسیارەکەی چیی ئەبێت، چونکە لە سەروچاوی دیار بوو کڵاوێکی سپی کردبووە سەر و خاولییەکشی بەسەر شانییەوە بوو، وتم فەرموو. وتی: “ئەوە نەئەبوو لەبەر ئیحترامی مانگی ڕەمەزان سەرپۆشێکت بکردایە و جوانتریشە”. منیش چونکە پرسیارەکە چاوەڕوانکراو بوو، وەڵامیشم بۆی ئامادەکردبوو ڕاست بە تۆنێکی تووڕەوە وتم، مەسەلەی ڕۆژو شتێکی زۆر تایبەتە بە کەسەکان و بۆت نییە ئەو پرسیارە بکەیت. ئەویش یەکسەر وتی، “خوشکم من وتم تووڕە نەبیت، ئەمە هەر پرسیارە”، واتا ناڕەزایی لە تووڕەبوونەکەشم هەبوو.\nئەم مۆدیلەی ئیسلامەی لای خۆمان خراپترین مۆدیلە چونکە زۆر بە توندی لکاوە بە داب و نەریتەوە و هیچ بەهایەکی مرۆڤ دۆستی و یەکسانی و خۆشەویستی و دادپەروەری تیا نەماوە (ئەگەر لە بنەڕەتیشدا هەیبووبێت!؟).\nلەسەر بابەتی دادپەروەری و یەکسانی، ئەمانە تەنها قسەی بریق و باقن و لە ئەرزی واقع هەمووی پێچەوانەیە، چونکە لە مانگی ڕەمەزان هەموو بەرنامە و شێوازی ڕێکخستنی ژیانی کۆمەڵگە دەبێت لە خزمەتی ڕۆژوووانەکان (بەڕۆژووەکان) بێت، بێ ڕۆژو نابێت هەبێت، یان ئەوەتا ملکەچی بەرنامەی بەڕۆژووەکان بێت. چەند مانگێک پێش ئێستا بەشداریم لە هۆڵی وەرزش و مەلاوانی کردبوو و کە ڕەمەزان نزیک بوو، دڵم خۆش بوو کە ئەم مانگە تۆزێک چۆل ئەبێت و بە ئیسراحەتی خۆم مەلە ئەکەم، کەچی هەر زوو ئیدارەی هۆڵەکە بانگەوازێکیان بڵاوکردەوە کە مانگی ڕەمەزان بە ڕۆژ هۆڵ داخراوە و تەنها لە هەشتی شەوەوە کراوەیە.\nتاک ئایینی و فەرامۆشکردنی سەرجەم پێکهاتەکان و ئایینەکانی دیکە جگە لە موسڵمان، بە تایبەتی لە مانگی ڕەمەزان دەگاتە ترۆپکی.\nمانگێک پێش ڕەمەزان ماڵمان بارکرد بۆ عەنکاوە، یەکەم شت کە بە خەیاڵما هات و زۆر دڵم پێی خۆش بوو ئەوە بوو، ئێرە وەک هەولێر نییە و مانگی ڕەمەزان توانای هەناسەدانێکمان ئەبێت، بەڵام سەیرەکە ئەوە بوو کە چاوەڕوانمان نە ئەکرد، لە عەنکاوەش ڕەمەزانە، جارێ زوو سەمونخانەکەی نزیک ماڵمان قەپاتی کرد، دوکانەکانی مەشروب بەڕۆژ داخراون و گوایە ئەڵێن بە شەوان سێ سەعات کراوەیە، ئیتر ئەمانە و زۆر شتی دیکە.\nئەگەر بەهەڵە نەچووبم خشتەی کارەباش بەپێی گونجانی بۆ بەڕۆژوان گۆڕاوە.\nمەبەستم لەم نووسینە چییە؟ دەبێت ئایین نەکرێت بە چەکێک بۆ داپڵۆسین و سڕینەوەی تاکەکان، چیتر عادەت نەبێت، بەڵکو عیبادەتی ڕاستەقینە، چونکە کەوای لێ هات، ئەوکات ئەوەی حەزی لە عیبادەتەکە نەبێت نایکات، چیتر کەس نازت بەسەردا نەکات چونکە بەڕۆژووە و بیەوێت لەو ڕێگەیەوە مافی بەرامبەرەکەی بخوا، چیتر بەرنامەکانی ژیانی ڕۆژانە تەنها لە خزمەت ڕۆژوەوان نابێت و بەرژەوەندی سەرجەم تاکەکانی کۆمەڵگا لەبەرچاو ئەگیرێت.


پالاوتنی هەڵبژاردەكان بۆ گەیشتن بە مۆندیال و جامی ئاسیا | دەزگاى زارى کرمانجى\nپالاوتنی هەڵبژاردەكان بۆ گەیشتن بە مۆندیال و جامی ئاسیا\nلە بارەگای یەكێتی تۆپی پێی ئاسیا تیرو پشك بۆ وڵاتانی بەشداربوو لەپالاوتنی مۆندیالی 2020 و جامی نەتەوەكانی ئاسیا بۆ 40 هەڵبژاردەی ئاسیا ئەنجامدرا.\nهەڵبژاردەكانی بەشداربوو بە سەر 8 گرووپ دابەشكران و هەر گرووپێك 5 هەڵبژاردەی بەركەوت، یارییەكانی بە شێوازی چوون و ەاتن بەرێوە دەچن.\nكشوەری ئاسیا گەورەترین كشوەری جیەانە و سیستەمی پالاوتنی ەەڵبژاردەكانی بەشداربوو لە تیرو پشكی ئەنجامدراو بۆ گەیشتن بە مۆندیال و جامی نەتەوەكانی ئاسیا بە یەك تیروپشك بەرێوە دەچیت، یەكەمی ەەر گرووپێك و چوار ەەڵبژاردەی باشترین دووەمەكانی گرووپەكانیش راستەوخۆ بەشداری جامی نەتەوەكانی 2023 دەكەن كە 12 ەەڵبژاردە دەكات، 24 ەەڵبژاردەی دیكەش بەردەوام دەبن لە یارییەكانی پالاوتن بۆ تەواوكەری كورسییەكانی گەیشتن بەجامی ئاسیا كە دەبێ 12 ەەڵبژاردەی دیكە بگەنە یارییەكانی قۆناغی گرووپەكانی جامی نەتەوەكانی ئاسیا و گەیشتن بەیارییەكانی كۆتایی یارییەكانی پالاوتن بۆ مۆندیالی 2022\nبۆ گەیشتن بە مۆندیالیش یەكەم و دووەم و سێیەمی بەشداربوو لە یارییەكانی پالاوتن راستەخۆ دەگەنە مۆندیاڵ و هەڵبژاردەی چوارمیش بەشێوەی پاشكۆ بەدوو یاری چوون و هاتن لەگەڵ یەكێك لە هەڵبژاردەكانی ئەقویانۆس دەكات و سەركەوتووی هەردوو یاری گەیشتن بە مۆندیال دەستەبەر دەكات.\nئەنجامی تیرو پشكی ئەنجامدراو بەو شێوەی خوارەوەیە.\nگرووپی یەكەم: چین، سوریا، فلیپین، مالدیف، جوام.\nگرووپی دووەم: ئوسترالیا، ئوردەن، تایوان، كوێت، نیپال.\nگرووپی سێیەم: ئیران، ئێراق، بەحرین، ەۆنك كۆنك، كەمبۆدیا.\nگرووپی چوارەم: سعوودیە، ئۆزباكستان، فەلەستین، یەمەن، سەنگافۆرە.\nگرووپی پێنجەم: بەنگلادێش، عەمان، ەەند، ئەفغانستان، قەتەر.\nگرووپی شەشەم: ژاپۆن، قیرغیزستان، تاجیكستان، میانمار، مەنگۆلیا.\nگرووپی حەفتەم: ئیمارات، ڤێتنام، تایلاند، مالیزیا، ئەندەنۆسیا.\nگرووپی هە شتەم: كۆریای باشوور، لوبنان، كۆریای باكوور، توركمانستان، سیرلانكا.\nمیسی بەرشە جێ دەهێڵێت\nهاندەرانی تێنس دەچنەوە یاریگەكان\nپێ دەچێت كویمان بچێتە شوێنی سیتین


NRT TV | جۆراوجۆر | بۆ یەکەمجار زانایان نهێنی دیاریکردنی ڕەگەزی کۆرپەلەیان دۆزییەوە\nوێنە.. لە هەولێر کەسێک بە تۆمەتی ساختەکردنی پارە دەستگیرکرا\nبۆ یەکەمجار زانایان نهێنی دیاریکردنی ڕەگەزی کۆرپەلەیان دۆزییەوە\n43767 جار خوێندراوەتەوە\nتوێژەرەوە ژاپۆنییەکان لە لێکۆڵینەوەیەکی زانستی گەورەدا ئەوەیان خستەڕوو، توانیویانە ئەو سپێرمانەی کە دەبنە هۆی دروستبوونی ڕەگەزی نێر جیابکەنەوە و بەهێزتری بکەن لەوانەی دەبنە هۆی دروستبوونی ڕەگەزی مێ.\nئەمەش ڕێگایەکە بۆ دیاریکردنی ڕەگەزی کۆرپەلەی مرۆڤ لە داهاتوودا، بەڵام ئەم پێشبینييە دەکرێت ببێتە هۆی ناهاوسەنگی ڕێژەی هەردوو ڕەگەزەکە ئەگەر جێ بەجێ بکرێت.\nبەپێی هەواڵێکی رۆژنامەی تێلەگرافی بەریتانی، کرۆمۆسۆمی جۆری (ئێکس) کە هەڵگری ڕەگەزی مێیە، کاتێک دەگات بە کرۆمۆسۆمێکی تر لە جۆری ئێکس لە هێلکەدا، بەشێکی گرنگ پێکدەهێنێت کە دەتوانرێت کۆنترۆڵبکرێت و بگۆڕدرێت بۆ ماددەیەکی بەهێزتر.\nئەم توێژینەوەیە لە زانکۆی هێرۆشیمای وڵاتی ژاپۆن ئەنجامدرا، توانرا جوڵەی کرۆمۆسۆمی جۆری (ئێکس) خاوبکرێتەوە لەڕێگای کردارێکی هاندانەوە، لەلایەکی ترەوە، دەتوانرێت ماددەیەکی کیمیایی بۆ شلەی سپێرم زیادبکرێت و بەمەش کرۆمۆسۆمی جۆری (وای) خێراتر جوڵەدەکات و بەتەواوی خۆی جیادەکاتەوە لەو کرۆمۆسۆمە خاوەی هەڵگری ڕەگەزی مێینەیە.\nئەم کردارە لەسەر مشکەکان تاقیکرانەوە لەڕێگای کوتانی دەستکردەوە یاخود بە وەرگرتنی کرۆمۆسۆمە خێراکان کە هەڵگری جیناتی دروستکەری ڕەگەزی نێرن، بەمەش لەسەدا ٩٠ ڕەگەزی نێر دروستبوو، هەروەها لەکاتی تاقیکردنەوە لەسەر کرۆمۆسۆمە خاوەکان بەرێژەی ٨١ لە سەدا ڕەگەزی مێ دروستبوون، دەکرێت ئەم تاقیکردنەوەیە وەکو ڕێگەیەک بەکاربهێنرێت بۆ دیاریکردنی ڕەگەزی مرۆڤ.\nزانایان ئاماژە بەوەدەکەن بەم ڕێگەیە دەتوانرێت بواری کشتوکاڵ بەرەو پێشکەوتن ببرێت و یارمەتیدەریشە بۆ دروستبوونی ئاژەڵی مانگا سوودبەخشەکان لە بواری شیرەمەنی دا، یاخود زیادکردن و تەرخانکردنی بەرهەمی ئاژەڵان بۆ خۆراک.\nماسایۆکی شیماندا، توێژەری بوارەکە ئەوە ڕووندەکاتەوە، ئەم تەکنیکە پێشتر لەسەر ئاژەڵی مانگا و بەراز تاقیکراوەتەوە، ئێستاش پێموایە دەتوانرێت لەسەر مرۆڤ تاقیبکرێتەوە لەڕێگای دەرزی کوتانی دەستکردەوە، بەڵام پێویستە لەسەرمان لە لایەنی ئەخلاقییەوە گفتۆگۆی لەسەربکەین پێش ئەوەی هیچ هەنگاوێک بنێین.\nپسپۆڕانی بەریتانیا هۆشداری دەدەن لەم تەکنیکە، تەنانەت ئەگەر چەند شارێکی جیهاندا جێبەجێبکرێت و بەیاسایی بکرێت وەکو ویلایەتە یەکگرتووەکانی ئەمریکا.\nپیتەر ئیلیس توێژەر لە زانکۆی کێنتی بەریتانیا دەڵێت " لە حاڵەتێکدا ئەگەر ئەم تەکنیکە لەسەر مرۆڤەکان سەرکەوتووش بێت ئەوا سەردەکێشێت بۆ نائارامی و کێشە و پێکدادانی کۆمەڵگەکان کە ئەمەش زۆر ترسناکە".\nوە ئەو لایەنانەی دژی دیاریکردنی ڕەگەزن دەڵێن " ئەگەر ئەم تەکنیکە جێبەجێبکرێت کێشە لە پێکهاتەی دانیشتواندا دروست دەکات بەوپێیەی بە پێی خواستی خەڵک ژمارەی نێر زیاتر یا کەمتر دەبێت، پاشان کاریگەری لەسەر ڕێژەی هاوسەرگیریکردن دەبێت و دووگیانبوون و منداڵبوون بەڕێژەیەکی زۆر کەم دەبێتەوە.


من لە سەر بنجی خۆم رواومەتەوە\nTuesday, 06.18.2019, 10:39\nمامە گیان لە زۆر وڵاتدا رۆژی باوكە، ئەمڕۆ زۆر بەتاسەوە بیرم كردی، بیری سۆزی باوكایەتیت، بیری حیكمەت و سەركردایەتیت. بیرم لەوە كردەوە ئەگەر تۆ ئێستا لەژیاندا بمایتایە سبەی ئەنجامی كۆبوونەوەی پارتی و یەكێتی چۆن دەبوو؟ كێشەی ئێستای كەركوك بەكوێ دەگەشت؟ ئەمە منی خستە خەیاڵێکی قوڵەوە و بە تەواوی باوکم هاتە بەرچاوم:\nلە بەیانیەوە پەرۆشە بۆ شێوازی پێشوازی کردنەکە، تەلەفۆنێکی بۆ د.خەسرەو دەکرد و پێی دەوت هەموو بازگەکانی ئاگادار بکاتەوە کە شاندی پارتی دێت و دەبێت پێشوازییەكی شایستە بكرێن.\nدواتر ئەندامانی مەکتەبی سیاسی ئاگادار دەکردەوە لە کاتی گەیشتنی شاندەکە لەبەردەم بارەگای مەکتەبی سیاسی پێشوازییان لێ بکرێت، خۆ ئەگەر جەنابی کاک مەسعوودیش هاتبایە، مام خۆی دەچووە پێشوازی، مام هەمیشە دەیوت پێشوازیکردن لە میوان گەورەییە.\nدواتر کۆبوونەوەکە بە دوو قسەی خۆش و بە گێڕانەوەی دوو نوکتە دەستی پێ دەکرد و هەموو گرژی و ناخۆشییەکانی لە بیر شاندی هەر دوولا دەبردەوە و زەمینەی دروست دەکرد بۆ گفتوگۆیەکی دۆستانە.\nپاشان داوای دەکرد شاندی پارتی قسە و باس و داواکاری و گلەییەکانی خۆی بە تەواوی باس بکات، ئەگەر لە کۆبوونەوەکە گرژییەک دروست بوایە، ئەوا مام داوای پشوویەکی کورتی دەکرد و بە کاک مەسعودی دەوت چۆنە دوو قۆڵی پێکەوە چایەک بخۆینەوە؟\n" سەرۆك تاڵەبانی لە بارەگای خۆی لە سلێمانی پێشوازی كرد لە سەرۆك مەسعود بارزانی و پێكەوە تاوتوێی پێكهێنانی حكومەتی هەرێم و چارەسەركردنی كێشەكانی نێوان هەرێم و ناوەندیان كرد لە پێش هەموویانەوە كێشەی پارێزگاری كەركوك. لای خۆیەوە سەرۆك تاڵەبانی هەموو پشتیوانییەكی یەكێتی نیشتمانی كوردستانی راگەیاند بۆ كابینەی نوێی حكومەتی هەرێم بە سەرۆكایەتی مەسرور بارزانی. هاوكات لەگەڵ ئەمەشدا سەرۆك بارزانی جەختی كردەوە پارتی دیموكراتی كوردستان پەرۆشە بۆ كۆتاییهاتنی دۆخی نائاسایی كەركوك و هاوكار دەبێت لە دانانی پارێزگارێكی نوێی كورد لەو شارە وەك بەشێك لە بەركەوتەی یەكێتی لە پێناو پاراستنی شوناسی کوردستانی بوونی شارەكە."\nلە پڕ لەم خەیاڵە ڕاچەنیم و هاتمەوە ناو واقیعەکە کە ماممان لەگەڵ نییە، هەربۆیە ئێستا دەستمان لەسەر دڵمانە کە ئایا یەکێتی و پارتی دەتوانن بەرپرسانە و بە گیانی لێبوردەییەوە کێشەکانی نێوانیان چارەسەر بکەن یان نا؟ بەشکەم ئەوانەی هەمیشە ئەڵێن ئاخ ئەگەر مام جەلال لێرە بووایە (وەک برایانی پارتی) و ئەوانەی بەردەوام دەڵێن ئەرکی ئێمە درێژەدانە بە رێباز و بەرنامەی مام جەلال (یەکێتییەکان) بتوانن ناکۆکییەکان وەلاوە بنێن و وەکو مام و کاک مەسعود کێشەکان چارەسەر بکەن؟\nئاخ باوکە گیان ئێمە هەموومان بێ تۆ تەنهاین، کورد هەموو بێ تۆ تەنهایە، تۆ بە حەق باوکی هەموومان بووی...\nبۆ خاڵی خۆشەویستم٠٠٠


نیوەی جڤاتی نیشتیمانیی گۆڕان داوای گۆڕانكاریی دەكەن |\nHome سەرەکی نیوەی جڤاتی نیشتیمانیی گۆڕان داوای گۆڕانكاریی دەكەن\nئەندامێكی جڤات: ئەنجامی هەڵبژاردن زللەیەكی بەئاگاهێنه‌ره‌وه بوو\nنیوەی ئەندامانی جڤاتی نیشتیمانیی بزووتنەوەی گۆڕان داوای گۆڕانكاریی نێوخۆییان كردووە لەو بزووتنەوەیەدا، ئەوەش بە هۆی دەرەنجامی هەڵبژاردنەكانی پەرلەمانی عێراقەوە، كە بە وتەی ئەندامێكی ئەو جڤاتە دەرەنجامەكان ״زللەیەكی بەئاگاهێنه‌ره‌وه بوو.״\nبە پێی زانیارییەكانی ״ئاژانس״ كە لە سەرچاوەیەكی باڵای بزووتنەوەی گۆڕانەوە دەستی كەوتووە، 26 باژێروانی مەكۆكانی بزووتنەوەی گۆڕان كە هاوكات ئەندامی جڤاتی نیشتیمانیی ئەو بزووتنەوەیەن، داوای گۆڕانكارییان كردووە لە نێوخۆی گۆڕاندا، بە شێوەیەك كە گۆڕانكارییەكە لە ڕێكخەری گشتییەوە تاوەكو بەرپرسانی خوارەوە بگرێتەوە.\nسەرچاوەیەكی بەرپرسی گۆڕان كە لەبەر هەستیاریی بابەتەكە نەیویست ناوی بڵاو بكرێتەوە بە ״ئاژانس״ی وت: ״ئەو 26 كەسە داوایان كردووە هەڵبژاردنی ناوخۆیی بزووتنەوەی گۆڕان بكرێت، كە نزیكەی دوو ساڵ بەسەریدا ڕۆیشتووە، بەڵام ئاستی گۆڕانكارییەكان و باسكردنی لایەنە كەمتەرخەمەكانی نێو بزووتنەوەكە جێهێڵدراوە بۆ كۆبوونەوەی جڤاتی نیشتیمانی، لەوێ باس دەكرێت كە كەمتەرخەمییەكان چی بوون و گۆڕانكاریی لە چیدا بكرێت״.\nفەیسەڵ حەمەساڵح ئەندامی جڤاتی نیشتیمانیی گۆڕان بە ״ئاژانس״ی وت: ״هەڵبژاردنی پەرلەمانی عێراق زللەیەكی بەئاگاهێنەرەوە بوو بۆ گۆڕان، بۆ ئەوەی بە خۆیدا بچێتەوە و خەلەلەكانی بدۆزێتەوە و چارەسەریان بكات، لەگەڵ ئەوەی هەڵبژاردنەكە ساختەكاریی تێدا كراوە، بەڵام خەڵكێکی زۆر نەچووە بۆ دەنگدان، ئەمەش كاریگەریی نەرێنیی كردووه‌تە سەر ڕێژەی دەنگەكانی گۆڕان״.


شوێنپێی نوێی داعش لەعێراق\nدوای ڤیدیۆکەی بەغدادی، داعش لەچەند ناوچەیەکی نوێ ھێرشی کردە سەر ھێزە عێراقییەکان کە پێشتر دەستی پێنەگەیشتبوو\nچەند رۆژێکی کەم دوای بڵاوبوونەوەی ڤیدیۆکەی ئەبوبەکر بەغدادی، دەستی داعش گەیشتە چەند ناوچەیەک لە عێراق، کە یەکێکیان سنوری پردێیە لەسەر رێگای ھەولێر – کەرکوک، لەکاتێکدا ئەو رێکخراوە کاتێک لەوپەڕی بەھێزیدا بووو دەستی نەگەیشتبووە ئەو ناوچەیە.\nدوایین ھێرشی داعش لەشەوی دووشەممەی رابردوودا بوو، کاتێک ژمارەیەک چەکداری ئەو رێکخراوە ھێرشیانکردە سەر خاڵێکی پشکنینی پۆلیسی فیدڕاڵی لەشارۆچکەی پردێ و بەھۆیەوە سێ پۆلیس کوژران و دوانی تریش برینداربوون.\nکۆتایی مانگی رابردووش، چەکدارانی داعش دیمەنی کوشتنی کارمەندێکی ئاسایشی یەکێتییان لەسنووری مەخمور بڵاوکردەوە کە چوار رۆژ پێشتر لەچیای قەرەچووغ دەستگیریان کردبوو.\nرەشاد گەڵاڵی لێپرسراوی کۆمیتەی یەکێتی لەمەخمور، پێیوایە داعش بۆ دروستکردنەوەی ریزەکانی خۆی لەسنووری چیای قەرەچووغ جێگیربوون کە تێیدا پارێزراون و سوپای عێراقیش ناتوانێت ھێرشیان بکاتە سەر».\nھەروەھا بۆ هاوڵاتى رونکردەوە «ئەو چەکدارانە لێرەوە دەتوانن تەشکیلات و مەفرەزەی پارتیزانی دروستبکەنەوە بۆ ناوچەکانی خۆیان و جارێکی چەکدارەکانیان لێرە کۆبکەنەوەو خۆ ڕێکخستنەوەیەکی تەواو دەکەن لەڕووی سیاسی و فیکرییەوە».\nبە وتەی رەشاد گەڵاڵی، دەرکەوتنەوەی ئەبوبەکر بەغدادی سەر لەنوێ جوڵە خستنەوەیە بەبەر چەکدارەکانی داعش و ئومێدی ئەوەیان لا دروست دەبێتەوە، کە بەغدادی ماوە، «ئەگەر سەر مابوو، ئەویتر دروست دەبێتەوە، بۆیە من پێموایە کە داعش جارێکیتر دروست دەبێتەوە بەڵام بەو قەبارەیەی جاران نا کە دەست بەسەر ناوچەکاندا بگرێت».\nھەفتەی رابردوو دامەزراوەی فورقانی سەر بە داعش، گرتەیەکی ڤیدیۆیی ١٨ خولەکی بڵاوکردەوە کە تێیدا ئەبوبەکر بەغدادی بە ریشێکی سپی و خەنەکراوەوە دەردەکەوێت کە قسە بۆ سێ کەس دەکات و باسی رووداوەکانی ئەم دواییە دەکات ، بەتایبەتی شەڕی باغۆز و رووداوەکانی سودان و جەزائیر و سریلانکا دەکات.\nئەوە دووەم دەرکەوتنی ئەبوبەکر بەغدادیی بوو لەدوای راگەیاندنی خەلافەتەکەی لە موسڵ، لەحوزەیرانی ساڵی ٢٠١٤، ھەروەھا یەکەم دەرکەوتنیەتی لەدوای لەدەستدانی دوایین پێگەی رێکخراوەکە لە ناوچەی باغۆزی سوریا.\nعەلی حوسێنی وتەبێژی میحوەری باکووری حەشدی شەعبی لەلێدوانێکیدا بۆ هاوڵاتى، دڵنیایی دەداتە ھاوڵاتییان بەوەی داعش بووەتە بەشێک لەڕابردوو «داعش ھەناسەی کۆتایی دەدات و لەعێراق، چالاکی و بوونی نەماوە، ئەوەش ئاماژەیە بۆ کۆتایی ھاتنی رێکخراوەکە».\nلەبارەی دەرکەوتنەوەی بەغدادی دەڵێت «بەپێی راپۆرتە ھەواڵگرییەکان ئەو گرتە ڤیدیۆییە لەژێر زەوی تۆمارکراوە، ئەو لەوتەکانیدا دان بەشکستی خۆیدا دەنێت و جگە لەکەسانێکی دەمامکدار ھیچ کەسی تر لەدەوری نییە و کەسیش نازانێت ئەو کەسانە کێن».\nئەو بەدووریشی دەزانێت کە دەرکەوتنەوەی بەغدادی ببێتە ھۆی چالاکبوونەوەی چەکدارانی داعش «چەکدارانی داعش پەرتبوونەتەوەو بوونەتە چەند گروپێکی تیرۆریستی و رێگر، ئەو رووداوانەش کە ڕوودەدەن پەیوەست نین بەدەرکەوتنەوەی بەغدادی».\nداعش جیا لەو ناوچانەی پێشتر کۆنتڕۆڵی کردبوون، شوێنپێی لەچەند ناوچەیەکی جوگرافی نوێ کردووەتەوە کە پێشتر دەستی پێنەگەیشتوون، ھێرشەکەی ئەمدواییەی ئەو گروپەش بۆ سەر پۆلیسی فیدڕاڵی لەنزیک گوندی کەڵوڕی سنووری شارۆچکەی پردێ لەکاتێکدایە کە پێش رووداوەکانی ١٦ی ئۆکتۆبەر نە داعش و نە ھیچ گروپێکی چەکداری تر چالاکی لەو ناوچەیە نەبووە.\nجەودەت جیهاد، شارەزای سەربازی و بەرپرسی سەنتەری کەرکوک بۆ لێکۆڵینەوە ستراتیژییەکان جەخت لەوە دەکاتەوە کە داعش لەڕووی فیکرییەوە کۆتایی نەھاتووە، وتی «ئێستا شانەکانی داعش بەشێوەیەکی نائاسایی جموجۆڵ دەکەن، ئەو چالاکییانەی لەماوەی رابردوودا داعش ئەنجامیدان، چالاکی بچووکن و ئامانجیان تێکدانی دۆخی ئەمنییە، ئێستا داعش بەھەمان شێوەی ساڵی ٢٠١٤ کار ناکات و شێوازی کاری گۆڕیوە بۆ کرداری کوشتن و تێکدانی سەقامگیری».\nئەو نایشارێتەوە کە داعش کۆمەڵێک ناوچەی سەختی گرتووە لەزنجیرە چیاکاندا «ئەو ناوچانە ھاوکارن لەوەی ببن بەخاڵی دەستپێکی گرنگ بۆ داعش بۆ جێبەجێکردنی کارەکانیان».\nئەمە لەکاتێکدایە داعش لەڕێی شانە چەکدارەکانییەوە لەشارو ناوچە جیاوازەکاندا ھەوڵی ئەنجامدانی کۆمەڵێک چالاکی پارتیزانی دەدەات و چالاکییەکانیشی لەو ھەوڵانەدا چڕکردووەتەوە.\nجەودەت جەخت لەوەش دەکاتەوە کە «دەرکەوتنی بەغدادی مانای ئەنجامدانی چالاکییەکە کەچەکدارەکان لەناو خۆیان رێککەوتنیان لەسەری کردووەو پلانیان بۆ داناوە، ئەم دەرکەوتنەو دەرکەوتنەکانی داھاتووی بەغدادی دووبارە پێکھێنانەوەی ھەیکەلییەتی رێکخراوەکەیە».\nئەوەش ناشارێتەوە کە «کردەوەو چالاکییەکانی داعش لەڕۆژانی ئایندەدا بەڕێژەیەکی زیاتر دووبارە دەبنەوەو بەردەوام دەبن، بەڵام ھێزە عیراقییەکان دەتوانن لەڕێی ھەوڵە ھەواڵگرییەکانەوە رووبەڕووی ببنەوە، بەڵام پێویستە وریا بین و رووبەڕووی ببینەوە».\nگرتە ڤیدیۆییەکەی ئەبوبەکر بەغدادی دوای جموجۆڵی شانە نوستووەکانی داعش ھات لەچەندین ناوچە، لەوانە ھەندێ ناوچەی عێراق و چەند وڵاتێکی دیکە و لەئەستۆگرتنی تەقینەوەکانی سریلانکا کە لەرۆژی جەژنی مەسیحییەکاندا روویداو بەھۆیەوە سەدان کەس کوژران و برینداربوون.\nلیوا قارەمان کەمال جێگری سوپاسالاری وەزارەتی پێشمەرگە جەخت لەوە دەکاتەوە «دەرکەوتنی بەغدادی جارێکی تر مەعنەویات دەداتە شەڕکەرەکانی داعش و جارێکیتر بەغدادی دەیسەلمێنێت کە بوونی ھەیە و ماوە، بتەوێ و نەتەوێ ئەوە کاریگەری خۆی دەبێت لەسەر داعش».\nوتیشی «داعش بەبەردەوامی ھەر دەرفەتێک ھەبێت دەیقۆزنەوە ھەڵدەکوتنە سەر ھێزە ئەمنییەکان چونکە داعش لەناوچەکە بوونی ھەیە، بەردەوامیش ھەر ھەلێک ھەڵبکەوێت پلان دادەنێن بۆ ئەوەی ھەڵبکوتنە سەر دێهات و ھێزە ئەمنییەکان و چالاکی خۆیان ئەنجامبدەن و خەڵک ئەڕفێنن و خەڵک ئەکوژن، داعش لەو ناوچانە بەردەوام و چالاکی خۆی ئەنجامدەدات و چالاکییەکانیش بەپێی مانگ دەگۆڕێت».\nباسی لەوەشکرد، «ژمارەی چەکدارەکانی داعش لەشوێنێکەوە بۆ شوێنێکی تر دەگۆڕێت، بەڵام بەژمارەیەکی گەورە بوونیان ھەیە و بەربڵاون لەشوێنەکان، داعش دەمێنێت تا ئەو کاتەی ھێزە عێراقییەکان نەتوانن کۆنتڕۆڵی تەواوی ناوچەکان بکەن و ھێزی بەردەوامیان لێی ھەبێت.\nلیوا قارەمان پێیوایە داعش بەئەنجامدانی ئۆپەراسیۆنێک کۆتایی نایەت، بەڵکو پێویستە ھێزە عێراقییەکان ژمارەی ھێزەکانیان لەو ناوچانە زیاد بکەن و ئۆپەراسیۆنی بەردەوام ھەبێت «بوونی داعش لەکۆمەڵێک ناوچەی نوێ کەپێش 16ی ئۆکتۆبەر دەستی پێنەگەیشتبوو دەلالەتی ئەوەیە کە ھێزە ئەمنییەکان نەیانتوانیوە ئەو ناوچانە بپارێزن».\nلەگەڵ ئەوەشدا ئەو بەرپرسەی وەزارەتی پێشمەرگە جەختیکردەوە، پێیوانییە داعش بتوانێت جارێکی تر شارو شارۆچکە داگیر بکات «بەڵام بەشێوەیەکی گشتی داعش ھەر ئەمێنێت و جارێکی تر دەستی کردووەتەوە بەتەنزیماتی خۆی ئەو شوێنانەشی کە ھێزە ئەمنیەکانی لێ دوورە و نەتوانراوە پارێزگاری لەو شوێنە مەدەنییانە بکرێت داعش لەو شوێنانە زیاتر گەشە ئەکات».


براکەی پابلۆ ئێسکۆبار هەڕەشە لە کۆمپانیای ئەپڵ دەکات\nنیازی هەیە کۆمپانیای ئەپڵ مایە پووچ بکات\nهەرێم جەعفەر 08:10 December 6 2019\nبرای بازرگانی ماددەی هۆشبەری ناوداری کۆڵەمبی، پابلۆ ئیسکۆبار، بە بەرهەم هێنانی مۆبایلێکی زیرەکی چەماوە، جەنگی دژی کۆمپانیای ئەپڵ راگەیاندووە.\nبراکەی ئیسکۆبار، رۆبێرتۆ ئیسکۆبار، مۆبایلێکی زیرەکی بەناوی Pablo Escobar Fold 1 کە توانای چەماندنەوەی هەیە و شاشەکەی 7.8 ئینجە دروستکردووە.\nنیازی هەیە، بەهۆی هەرزانی مۆبایلەکەی، فرۆشی ئایفۆن لە جیهان کەمبکاتەوە.\nمۆبایلەکە لە ئەمەریکا دیزاینی بۆکراوە و لە هۆنکۆنگ دەبەسترێت، بڕیارە 100 هەزار دانەی لێبخرێتە بازاڕەوە. دوو کامێرای بە کوالیتی 16 و 20 مێگاپێکسڵ هەیە. هەروەها تایبەتمەندی پەنجەمۆر، بڵندگۆی دەرەوە و دەنگی خاوێنی هەیە.\nرۆبێرتۆ بە ماڵپەڕی ئێسکۆباری گوتووە، بە هەرزانی نرخ، بەسەر کۆمپانیاکانی دیکەدا سەردەکەوین.\nپابلۆ ئیمیلۆ ئیسکۆبار گاڤیریا، بازرگانێکی گەورەی ماددەی هۆشبەر بوو لە کۆڵەمبیا و لە رۆژێکدا داهاتای 60 ملیۆن دۆلار بووە و یەکێک بوو لە 10 دەوڵەمەندەکانی جیهان لە کاتی خۆیدا. لە ساڵی 1993 لە لایەن هێزەکانی کۆڵەمبیا لە ئۆپەراسیۆنێکدا کوژرا.\nریکلامی بۆ مۆبایلی ئیسکۆبار +18


تورکیا ڕەخنەکان لەمەڕ شێوازی مامەڵەکردنی لەگەڵ خۆپیشاندانی خوێندکاران ڕەت دەکاتەوە\nڕۆژی پێنجشەممە تورکیا ڕەخنەی نێونەتەوەیی لەسەر سەرکوتکردنی خۆپیشاندانی خوێندکاران لە دژی دەستنیشان کردنی کەسێکی سەر بە حکومەت بۆ بەڕێوەبەری زانکۆی ئەستەنبوڵ، ڕەت کردەوەو هۆشداری بە وڵاتەکان دا کە پێویستە خۆیان دووربگرن لە بابەتە ناوخۆییەکانی وڵاتەکەی.\nچەند هەفتەیە خوێندکاران و کارمەندانی زانکۆی بۆغازچی ناڕەزایی لە دژی دەستنیشانکردنی مەلیح بولو لە 1 ی مانگی 1 لەلایەن سەرۆک ڕەجەب تەیب ئەردوغانەوە دەردەبڕن بۆ سەرۆکایەتی ئەو زانکۆیە. ئەو کەسایەتییەکی ئەکادمییە کە جارێکیش کاندیدی پارتەکەی ئەردۆغان بوو بۆ پەرلەمانی وڵاتەکە. ئەوان داوای دەستلەکارکێشانەوەی بولو دەکەن و دەڵێن دەبێت زانکۆکە خۆی سەرۆکی خۆی هەڵبژێرێت.\nژمارەیەک لە خۆپیشاندانەکان پێکدادانی لە نێوان پۆلیس و خۆپیشاندەران لێکەوتەوە و سەدان کەس دەسگیر کراون، ژمارەیەکیان لە ماڵەوە براون، ئەمەش لە کاتێکدایە ئەردۆغان بەڵێنی چاکسازی داوە لە بەهێزکردنی پێوانە دیموکراسییەکاندا.\nکاربەدەستان لە ئەمەریکا، نەتەوە یەکگرتووەکان و یەکێتی ئەورپا ڕەخنەیان لە مامەڵەکردنی تورکیا لەگەڵ خۆپیشاندەراندا گرتووە و هەروەها زنجیرەیەک لێدوانی دژە هاوڕەگەز خوازەکان کە لە کاتی ئیدانەکردنی خۆپیشاندانەکاندا لەلایەن ئەردۆغان و بەرپرسانی ترەوە کراون.\nڕۆژی پێنجشەممە وەزارەتی دەرەوەی تورکیا بەیاننامەیەکی بڵاوکردەوە کە تیایدا بەرگری لە کردارەکانی هێزەکانی ئاسایشی تورکیا دەکات و دەڵێت ڕێکخراوە تیرۆرستیەکان هەوڵیان داوە هێرش بکەن و هانی خۆپیشاندەران بدەن.\nوەزارەتەکە دەڵێت " ئێمە پێشنیار دەکەین ئەوانەی دەیانەوێت وانەی دیموکراسی و یاسا بە وڵاتی ئێمە بڵێنەوە، بڕواننە خۆیان، هیچ کەس ئەو مافەی نییە هەوڵ بدات دەستبخاتە کاروباری ناوخۆیی تورکیاوە."\nئەم هەفتەیە ئاڵۆزییەکان زیادیان کرد دوای ئەوەی کۆمەڵێک خوێندکار لەسەر پۆستەرێک دەستگیرکران، کە لە زانکۆی بۆغازچی نمایش کرابوو، کە پیرۆزترین شوێنی ئیسلام یان بە ئاڵاکانی مافی هاوڕەگەزخوازەکان وێنا کردبوو. لە کۆتایی هەفتەدا خوێندکارەکان بە تۆمەتی هاندان بۆ ڕق و سووکایەتی کردن بە بەها ئایینییەکان دەستگیرکران .\nگوتەبێژی وەزارەتی دەرەوەی ئەمەریکا نێد پرایس ڕۆژی چوارشەممە گوتی " ئێمە نیگەرانین لەمەڕ دەستگیرکردنی خوێندکاران و خۆپیشاندەرانی تر و بە توندی لێدوانە ڕق و کینەکانی دژ بە هاوڕەگەزخوازان شەرمەزار دەکەین."\nئۆفیسی مافەکانی مرۆڤی سەر بە نەتەوە یەکگرتووەکان لە تویتێکدا داوا لە تورکیا دەکات بەکارهێنانی هێز دژ بە خۆپیشاندەران ڕاگرێت و لێدوانەکانی کاربەدەستان دژ بە هاوڕەگەزخوازەکان شەرمەزار دەکات.\nیاسادانەری پەرلەمانی ئەوروپا ناچۆ سانچز ئەمۆر نیگەرانی لەمەڕ توندوتیژییەکانی پۆلیس و دەستگیرکردنی بە کۆمەڵی خەڵکی دەربڕی و پرسیاری کرد "ئایا ئەمە ڕەنگدانەوەی ئەجێندای پۆزتیڤی نوێی و خواستی چاکسازییە؟"\nوەزارەتی ناوخۆی تورکیا ڕۆژی پێنجشەممە ڕایگەیاند 528 کەس لە ماوەی ئەو خۆپیشاندانانەدا دەسگیرکراون و 498 کەسیان ئازاد کراون. گوتەبێژی وەزارەتەکە ئیسماعیل چەلیک دەڵێت لەوانەی کە لە زینداندان بەلایەنی کەم 22 کەسیان پەیوەندییان بە ڕێکخراوە تیرۆرستییەکانەوە هەیە.


Home›ئابووری›وەزارەتی کشتوکاڵ: کۆمپانیای قەیوان چەکی پارەی جوتیاران دابەشدەکات\nوه‌زاره‌تی كشتوكاڵ و سه‌رچاوه‌كانی ئاوی حكومه‌تی هه‌رێمی كوردستان رایگه‌یاند، گروپی كۆمپانیاكانی قه‌یوان چه‌كی پاره‌ی جوتیاران له به‌ڕێوه‌به‌رایه‌تی به‌رهه‌مهێنان و په‌سه‌ندكردنی بنه‌تۆ له ناحیه‌ی پیره‌مه‌گرون دابه‌شده‌كات.\nله‌راگه‌یه‌ندراوێكدا، وه‌زاره‌تی كشتوكاڵ و سه‌رچاوه‌كانی ئاوی هه‌رێم بڵاویكرده‌وه: “سبه‌ی یه‌كشه‌ممه، پرۆسه‌ی دابه‌شكردنی چه‌كی پاره‌ی جوتیاران له‌لایه‌ن گروپی كۆمپانیاكانی قه‌یوان به‌ڕێوه‌ده‌چێت، ئه‌و هه‌نگاوه‌ش له میانی پرۆژه‌ی به‌بازاڕكردن و كرینه‌وه‌ی گه‌نمی جوتیارانه، به‌پێی گرێبه‌ستی راگه‌یه‌نراو له‌گه‌ڵ وه‌زاره‌تی كشتوكاڵ و سه‌رچاوه‌كانی ئاو له‌ده‌ره‌وه‌ی پلانی وه‌زاره‌تی كشتوكاڵی عێراق و سایلۆكانی هه‌رێم ئه‌نجامدراوه.\nئه‌وه‌شی خسته‌ڕو، پرۆسه‌ی دابه‌شكردنی چه‌كی پاره‌ی گه‌نمی جوتیاران له به‌رێوه‌به‌رایه‌تی به‌رهه‌مهێنان و په‌سندكردنی بنه‌تۆ له ناحیه‌ی پیره‌مه‌گرون ته‌نیشت سایلۆی ناحیه‌كه ده‌بێت.\nپێشتر وه‌زاره‌تی كشتوكاڵ و سه‌رچاوه‌كانی ئاوی هه‌رێمی كوردستان، بڕیاریدا به‌دیاریكردنی نرخی كڕینه‌وه‌ی گه‌نمی جوتیاران له ده‌ره‌وه‌ی پرۆسه‌ی وه‌رگرتنی گه‌نم له‌لایه‌ن عێراقه‌وه، به‌جۆرێك له‌لایه‌ن سایلۆكانی هه‌رێمی كوردستانه‌وه ده‌كڕدرێنه‌وه به‌پێی ئه‌و گرێبه‌سته‌ی كه ئه‌نجامدراوه له‌گه‌ڵ هه‌ردو كۆمپانیای قه‌یوان و خۆشناو.\nئاگادارييەک لە مەرزی حاجی ئۆمەرانەوە\nلە شاری هەولێر تەرمی ژنێک دۆزرایەوە


ڕابه‌ر بورهان 11/09/2021 - 11:37 هەواڵ/گشتی\nبه‌ره‌به‌یانی ئه‌مڕۆ شه‌ممه، لە ئەنجامی تەقینەوەی تانكه‌رێك، نزیكه‌ی 15 كه‌س بوونه قوربانی، له‌مباره‌یه‌وه میدیاكانی چین زانیاری زیاترئاشكرا ده‌كه‌ن .\nمیدیاكانی چین بڵاویانكرده‌وه، بەرەبەیانی ئەمڕۆ شەممە 11-9-2021، لە شاری دالیان لە ناوچەی لیاونینگ لە باکووری خۆرهەڵاتی چین، تانكه‌رێك کە بەنزینی دەگواستەوە تەقیوه‌ته‌وه‌و، لەئەنجامداهەشت کەس گیانیانلەدەستداوەو، پێنج کەسی دیکەش برینداربوون، بریندارەکان بۆ نەخۆشخانە گواستراونەتەوەو تەندروستییان جێگیرە.\nمیدیاكان ئاشكرایانكردووه، ته‌قینه‌وه‌كه ئه‌وه‌نده به‌هێز بووه، بۆته هۆی داڕمانی چه‌ند باڵه‌خانه‌یه‌كی نزیك رووداوه‌كه‌و، بە ئامانجی دۆزینەوەی هۆکاری رووداوەکەش، پۆلیسی ناوچه‌كه دەستی بە لێکۆڵینەوە کردووە.\nبه‌پێی هه‌واڵی میدیاكان، ئه‌و هه‌شت كه‌سه‌ی كه گیانیان له‌ده‌ستداوه، شه‌ش كه‌سیان ئه‌ندامی یه‌ك خێزانن و، دهوانه‌كه‌ی تریش یه‌كێكیان شوفێری تانكه‌ره‌كه و، ئه‌وه‌ی تریش شوفێری بارهه‌ڵگرێكی تر بووه.


قه‌باره‌ی زیانه‌كانی هێرشی ئیسرائیل بۆ سه‌ر هێزه ئێرانییه‌كانی له سووریا راده‌گه‌یه‌ندرێت\nروانگه‌ی سووری بۆ مافه‌كانی مرۆڤ رایگه‌یاند، ژماره‌ی كوژراوانی هێرشه‌كانی ئه‌مڕۆی ئیسرائیل بۆ سه‌ر پێگه سه‌ربازییه‌كانی هێزه ئێرانییه‌كان له سووریا بۆ 21 كه‌س به‌رز بووه‌وه، كه له سه‌ربازی ئێرانی و سوپای سووریا پێكهاتبوون.\nروانگه‌ی ناوبراو ئاشكراشیكرد، ئه‌و 21 كه‌سه‌ی له هێرشه‌كانی ئیسرائیلدا بۆ سه‌ر پێگه‌كانی هێزه ئێرانییه‌كان له دیمه‌شق و ده‌وروبه‌ری كوژراون، 5 ـیان سه‌ربازی سوپای سووریان و ئه‌وانی دیكه‌ش ئه‌ندامی فه‌یله‌قی قودسی سه‌ر به سوپای پاسدارانی ئێران و میلیشیاكانی سه‌ر به تارانن و گوتیشی: زۆربه‌یان به‌ره‌گه‌ز خه‌ڵكی ناسوورین.\nروانگه‌كه راشیگه‌یاند، "هێرشه‌كانی ئیسرائیل كۆگاكانی چه‌ك و ته‌قه‌مه‌نی، سه‌ربازگه، پیلی مووشه‌كه‌كانی زه‌وی به ئاسمانیان له ناوچه‌كانی كسوه، سه‌عسه‌ع، فڕۆكه‌خانه‌ی مه‌زه‌ی سه‌ربازی، جه‌دید عه‌رتوز، ده‌وروبه‌ری قودسیا، سه‌نحایای باشوور و باشووری رۆژئاوای دیمه‌شقی پایته‌ختیان كردووه‌ته ئامانج".\nهه‌روه‌ك دووپاتیشیكرده‌وه، له‌و هێرش و بۆردومانانه‌دا 2 هاووڵاتی سڤیلیش له ناوچه‌ی سه‌عسه‌ع كوژراون، كه هاوسه‌ری یه‌كتر بوون.\nئه‌مڕۆ سوپای ئیسرائیل رایگەیاند چەندین بنکەی فه‌یله‌قی قودسی سه‌ر به سوپای پاسدارانی ئێرانیان لە سووریا بۆردومان کردووە.\nسوپای ئیسرائیل لە راگەیاندراوێکدا ئاماژەی بەوەکردبوو، وەڵامی ئەو مووشەکانەیان داوەتەوە کە لەلایەن هێزەکانی ئێرانەوە لە سووریاوە ئاراستەی ئیسرائیل کراون و بەیانی ئەمڕۆ فڕۆکەکانیان چەندین بنکەی فەیلەقی قودس و چەکدارانی سەر بە ئێرانیان لە سووریا کردووەتە ئامانج.\nسوپای سووریاش لەسەر ئەو هێرشانە بڵاویکرده‌وە، بەرگری ئاسمانی وڵاتەکەیان لە دەروبەری دیمەشق چەند مووشەکێکی ئیسرائیلیان خستووەتە خوارەوە.


12/20/2020 8:34:00 AM 300 جار خوێندراوەتەوە\nنەریت نیە لە عێراقدا حکومەت کارنامەی سپی هەبێ. کارنامەی سپی یان وایت پەیپەر داهێنەری ئینگلیزەکانە. یەکەم کارنامەی سپی لە سەردەمی چرچڵدابوو لە لایەن گێرچووید بڵەوە نوسرا، بۆ حکومەتی بەریتانی دەربارەی میزۆپۆتامیا. حکومەتی کازمیی و بەتیابەتی کەسی عەلی عەلاوی ئەم نەریتەی کۆتایی پێهێنا یان دەست پێکرد. ڕۆژانی ڕابوردوو لە ڕاپۆرتێکی ٩٦ لاپەڕەییدا وەزارەتی دارایی لە لایەن تیمێکی تایبەتەوە کارنامەیەکی سپییان بۆ حکومەت نوسیوە. ئەم کارنامەیە نیوەی دەربارەی ڕەگی کێشەکانە و نیوکەی تریشی دەربارەی چارەسەرەکانە. بە گشتی ڕاپۆرتێکی گشتگیرە، بەڵام بە چڕی پشت دەبەستێت بە ڕاپۆرتی سندوقی دراوی نێودەوڵەتی دەربارەی عێراق کە ساڵی پار بڵاوکرایەوە.\nئەگەر بمانەوەی بە پوختی لە ڕاپۆرتەکە تێبگەین ئەوا هیچ نیە جگە لە پلان بۆ جێبەجێکردنی ئەوەی لە ئەدەبیاتی ئابوری سیاسیدا بە گونجانی بونیادی structural adjustment ناسراوە. ئەم پلانە لە هەشتاکانی سەدەی ڕابوردوەوە بانکی نێودەوڵەتی و سندوقی دراوی نێودەوڵەتی وەک کۆمەڵە پلانێکی ئامادەکراو و هەروەها وەک کۆمەڵە مەرجێک بۆ ئەو وڵاتانەی کە دەیانەوێت قەرز لەو ڕێکخراوانە وەربگرن، بەکاریدەهێنێت. ئەم پلانانە خۆی لە بچوککردنەوەی حکومەت و تێچونە گشتیەکان، دابەزینی بەهای دراو لە پێناو بوژانەوەی هەناردە و ئازادکردنی بازاڕ.\nلە ڕۆژانی یەکەمی گەیشتنی پۆڵ برێمەر لە سەردەمی Coalition Provisional Authority یان هاوپەیمانی دەسەڵاتی کاتی هەوڵی ئەوەی دا کە وڵات لە سەر بنەماکانی ئابوری بازاڕ و فەلسەفەی نیولیبرالیزم بەڕێوەببات. ئەو کاتە گۆڤاری ئیکۆنۆمیستی بەریتانی نوسی، ئەگەر پلانەکە سەربگرێت ئەوا عێراق دەبێتە یەکێک لە هەر کەپیتالیستترین وڵاتانی دونیا. بەڵام پلانەکەی برێمە سەرکەوتوونەبوو. ئەو ڕۆژگارە، عەلی عەلاوی وەزیری بازرگانی بوو بە وەکالەت لە کۆمێنتێکیدا لە سەر سیستەمی ئابوری دەڵێت، سەردەمێک سۆشیالیزم و سەردەمێکی کرۆنی کەپیتالیزم و ئەم ڕۆژگارەش بە دەست فەندەمینتاڵیزمی بازاڕەوە دەناڵێنین. بەڵام دوای چەندین ساڵ عەلاوی خۆی دێتەوە و ئەو ڕێگایە بە تاکە ڕێگا دەزانێت. لە ڕاپۆرتەکەدا هاتوە کە لە ٢٠٠٣ دەرفەت هەبوو هەتا ئەو ڕەوتەی لە حەفتاکانی سەدەی ڕابوردوەوە دەستی پێکردبوو کە خۆی لە فراوانیبونی دەسەڵاتی دەوڵەت و کەرتی و گشتی و حکومەتی کرێخۆریدا دەبینییەوە کۆتایی پێبهێرێت و بازاڕ ئازاد بکرێت، بەڵام لە کاتێکدا هیچ کام لەوانە نەکران دابەشکاریی تایفیشی هاتە سەر.\nئێستا حکومەتی عێراقی هیچ بژاردەیەکی تری نیە جگە لە قەرز نەبێت و ئەو پلانانەی کە دایناوە خێرا فەراهەم نابن . دەکرێت بڵێین کە ڕاپۆرتەکە چەند پایەیەکی هەیە: یەکەم، کەمکردنەوەی خەرجییەکانی حکومەت، بە نیوەکردنی موچەی فەرمانبەران، لە ٢٥٪ بودجەوە بۆ ١٢.٥٪ بودجە. وەستانی وەرگرتنی فەرمانبەری نوێ و هەوڵدا بۆ پێدانی هەموو کارەکان بە کەرتی تایبەت. دووەم، دابەزاندنی نرخی دینار. عەلای بڕوای وەهایە کە ئەم هەنگاو دەبێتە هۆکاری ئەوەی کە عێراق بتوانێت کێبڕکێ بکات لە گەڵ وڵاتانی دراوسێدا. ئەم دیدە ڕەنگە بۆ هەندێک وڵاتانی وەک کوێت و سعودیە و ئوردون ڕاست بێت بەڵام بۆ وڵاتانی وەک سوریا، تورکیا و ئێران ڕاست نیە لە کاتێکدا کە زۆربەی هاوردەکان لە ئەو وڵاتانەوەن.\nپایەی سێیەم، کۆتاییهێنانە بە هەموو پشتیوانی، دەعم، یان سەبسیدیی، بە تایبەتی لە بوارەکانی وزە و کارەبا و هەروەها بوارەکانی تردا. بانکی نێودەوڵەتی و ئای ئێم ئێف هەمیشە دژ بە پشتیوانی حکومین بە هەر کاڵایەک چونکە لە ڕوانگەی بازاڕەوە نابەرابەری دروست دەکات و ئەو داهاتەی حکومەت بە فیڕۆ دەچێت. لەم ڕوەوە کەرتی کارەبا لە دڵی ئەم پرسەدایە. کارەبا وەک کونی ڕەشی عێراقی لێهاتوە، هەرچەند بلیون دۆلاری تێدەکەن هەر باش نابێت. لوئەی خەتیب لە گۆڤاری فۆرن پۆلەسی بابەتێکی نوسیوە لە سەر کەرتی کارەبا، وەک وەزیری پێشووی کارەبا، زۆر لایەنی ئەم بوارە بە بەرپرس دەزانێت بەرامبەر ئەم دۆخە. دیارە کە پرسی کارەبا لە عێراقدا ڕاستەوخۆ پەیوەندی بە ئێرانەوە هەیە وەک سەرچاوەی دابینکردنی وزە و هەروەها کارەباش.\nئەگەر لە پایە سەرەکیەکانی ڕاپۆرتەکە بنواڕین دەبینین هەموو لە سودی حکومەت و بە قورسی لە سەر خەڵك دەکەوێت. یەکەم، ئەگەر لە ڕوانگەی حکومەتەوە لە دابەزاندنی بەهای دینار بنواڕین ئەوا بێگومان هەنگاوێکی لۆجیکییە، چونکە حکومەت بە دۆلار نەوت دەفرۆشیت و کاتێک دۆلار نرخی بەرزدەبێتەوە بەرامبەر دینار ئەوا حکومەت دەبێتە خاوەن دیناری زیاتر. لە هەمانکاتدا حکومەت ئەو پشتیوانییەی کە بۆ دینار دەیکات دەیوەستێنێت. دیارە ئەو پشتیوانییە سەرچاوەیەکی گەندەڵی زۆر گەورەیە لە وڵاتدا.\nبەڵام ئەم هەنگاوە بە زیانی خەڵكە لە چەند ڕویەکەوە: یەکەم، خەڵکی ئەو پارەیەی کە وەریدەگرن بەهای کەم دەکات، کەواتە ئەگەرچی فەرمانبەران هەمان بڕ وەردەگرن بەڵام بەپێی دابەزینی نرخی دینارەکە نرخەکەی کەم دەکات. دووەم، هەڵاوسان دروست دەبێت، سێیەم، توانای کڕینی خەڵکی کەم دەبێتەوە. چوارهەم، ئەوانەی کە لە بازاڕدا کاردەکەن زەرەرمەند دەبن چونکە ئەو پارەیەی دەستیان دەکەوێت توانای کڕینی کەمترە.\nبەهانەیەکی تر بۆ ئەم هەنگاوە دەهێنرێتەوە ئەوەیە کە دەتوانرێت کێبڕکێی کاڵای وڵاتانی دراوسێ بکرێت. هەردوو ئێران و تورکیا نرخی دراویان بە ئاستێک نزمە بە هیچ شێوەیەک ناتوانرێت کێبڕکێیان لە گەڵدا بکرێت.\nئەوەی گرنگە لە موچەدا لە عێراق و هەروەها کوردستانیش تەنها بڕی پارەیە کە دەگاتە بازاڕ و لە بازاڕەوە دەگاتە دەستی بازرگانی بچوک و مامناوەند. بەم پێیە موچە تەنها بڕی پارەیە کە لە کۆمەڵگادا بڵاو دەبێتەوە و دەبێتە هۆکاری زیندوێتی بازاڕ و دەستاو دەستکردنی دراو. هەرچەندە ئەم بونیادە ئابورییە بوەتە هۆکاری دروستبونی کەرتكی بەرفروان لە بەرخۆر و کوشتنی بەرهەمی خۆماڵی. حکومەت وەها باشترە تاریفە و ڕێکخستنی کاڵاکان بکات لە بڕی دابەزاندنی نرخ. چونکە یەکێک لە هۆکارەکانی تری بەرزی نرخی دینار ئەوەیە کە لە ئەدەبیانی ئابوری سیاسیدا بە نەخۆشی هۆڵەندی ناودەبرێت. ئەمەش بریتیە لە بەرزبونەوەی برخی دراو، لە بەر بونی زۆری دراوی قورس لە بازاڕدا بە هۆی هەناردەی سامانی سروشتیەوە، ئەمەش وەها دەکات هەموو جۆرە بەرهەمهێنانێک لە ناوخۆی وڵاتدا بە گران بکەوێت، بە بەراورد بە وڵاتانی تر، کە خاوەنی سامانی سروشتی نین. دەکرێت دیانر نیمچە ئازاد بکرێت لە بڕی ئازادی تەواو.\nبەڵام سەرباری هەموو ئەمانە ڕەنگە حکومەتی عێراقی بژاردەکانی کەمبێت و ناچاربێت ئەم هەنگاوانە هەڵنێت. ئارگومێنتێکی ئەوانەی کە پشتیوانی هەنگاوەکانی کارنامەی سپین ئەوەیە کە ئەگەر حکومەت ئەم هەنگاوانە هەڵنەنێت ئەوا لە کاتی داڕمانی نرخی دیناردا دۆخە زۆر سەختر دەبێت و حکومەت هیچ توانایەکی نابێت بۆ ئەوەی هیچ هەنگاوێک هەڵنێت. بەڵام زۆرێک لە ئەوانەی کە ڕەخنەیان لە کارنامەکە هەیە وەها دەبینن کە هەنگاوی تری زۆر هەیە کە حکومەت دەتوانێت بیانێت وەک نەهێشتنی بندیوار، چەند موچەیی، هەروەها کەمکردنەوەی خەرجیەکانی کەرتی بەرگریی و ئاسایش. لە هەردوو کوردستان و عێراقیش بڕی زۆری داهاتی وڵات دەچێت بۆ کەرتی چەکداریی. ئەم کەرتە نەک هەر نابێتە هۆکاری بوژزنەوەی ئابوری بەڵکو ڕێگرە لەوەی کە حکومەت بتوانێت بە ئاسانی کار لە سەر گەشە بکات. کەرتی چەکداریی نەبوەتە هۆکاری هاتنە ئارای ئاسایش لە عێراقدا. ئەگەر عێراق بیەوێت زەمینە بسازێنێت بۆ ڕاکێشانی کۆمپانیا و سەرمایەی دەرەکی ئەوا دەبێت ئاسایش لە ئارادابێت بەڵام هێزی چەکدار جۆرێکی تایبەت لە ئابوری نانیشتمانییان دروستکردوە کە ئاسان نیە بۆ هیچ لایەک بە ئاسانی بتوانێت بێتە ناویەوە.


له ئاکامی زنجیره‌یه‌ک ته‌قینه‌وه له به‌غدا 95 که‌س ده‌کوژرێن\nی مانگی هه‌شـت ١٩, ٢٠٠٩\nزنجیره‌ی ته‌قینه‌وه‌کانی سه‌رله‌به‌یانی ئه‌مڕۆ چوارشه‌ممه که به‌غدای پایته‌ختی عێراقی هه‌ژاند زیاتر له 95 کوژراو و 536 برینداری لێـکه‌وته‌وه به‌پـێی ڕاگه‌یاندنه‌کانی وه‌زاره‌تی ناوخۆی عێراقی.\nله ئه‌نجامی 6 ته‌قینه‌وه‌ی جیاوازدا که دووانیان به شـاحینه‌ی مینڕێژکراوبوو له نزیـک هه‌ردوو وه‌زاره‌تی ده‌ره‌وه و وه‌زاره‌تی دارایی عێراقیدا ته‌قیـیه‌وه.\nشـایه‌نی باسه یه‌که‌م ته‌قینه‌وه له کاتژمێر 10:45 سه‌رله‌به‌یانی له نزیـک وه‌زاره‌تی دارایی عێراقی ته‌قیـیه‌وه و چه‌ند خوله‌کێـکی پـێ‌نه‌چوو شـاحینه‌ی دووه‌می مینڕێژکراو له نزیـک ناوچه‌ی سه‌وز و وه‌زاره‌تی ده‌ره‌وه‌ی عێراقی ته‌قیـیه‌وه که زه‌ره‌ر و زیانێـکی گه‌وره‌ی به دانیشـتوانی شـوقه‌کانی سـاڵحیـیه گه‌یاند.\nشـایه‌نی باسه له کاتێـکدا ناوچه‌که له پـشـێویدا بوو 2 ته‌قینه‌وه‌ی ئۆتۆمبێـلی مینڕێژکراوی تر که یه‌کێـکیان له به‌رده‌م پارێزگای به‌غدا و ئه‌وی تریشـیان له ده‌ره‌وازه‌ی پـشـکنینی یه‌که‌می سه‌ر ڕێـگای په‌رله‌ماندا ته‌قیـیه‌وه و زۆربه‌ی کوژراو و برینداره‌کانی ئه‌مڕۆ که‌وته ئه‌م ناوچه‌یه که به سـاڵحیـیه ناسـراوه.\nجێـگه‌ی ئاماژه پـێـکردنه 2 ته‌قینه‌وه‌ی تر ناوچه‌ی به‌یاعی باشوری به‌غدا و مه‌سره‌ح ڕه‌شیدی نزیـک سـاڵحیـیه‌ی گرته‌وه. له‌گه‌ڵ ئه‌م زنجیره‌یه ته‌قینه‌وه‌یه‌دا زنجیره‌یه‌ک له موشه‌ک و هاوه‌ن و قازیفه و بۆمب له چوارچێوه‌ی نه‌خشه هێرشـیـیه‌که‌ی ئه‌مڕۆدا ناوچه جیاوازه‌کانی گرته‌وه.\nشـایه‌نی باسه له پاش سه‌ردانه‌که‌ی بۆ سـوریا نوری ئه‌لمالیکی سه‌رۆک وه‌زیرانی عێراقی به کوتوپـڕ گه‌ڕایه‌وه به‌غدا و ئه‌و دۆسێـیه سه‌ره‌کیـیه‌ی باس و گفتوگۆ بوو له نێوان هه‌ردوو حکومه‌تی عێراقی و سـوریادا باری ئاسایش و چاودێریکردنی سـنووره‌کانی نێوان هه‌ردوو وڵات بووله ڕێـگرتن له دزه‌کردنی تیرۆریسـتان بۆ ناو خاکی عێراقی. له گه‌ڕانه‌وه‌شیدا زنجیره‌ی هێرش و ته‌قینه‌وه‌کانی به‌غدا جارێـکی تر پـرسی دۆسێی ئاسایشی عێراقی خسته مه‌ترسـیـیه‌وه له کاتێـکدا عێراق له به‌رده‌م هه‌ڵـبژاردنه گشـتیـیه‌کاندایه و هێزه‌کانی سـوپای ئه‌مه‌ریکا له کشـانه‌وه‌دان.


17 January 2021 16:30\nپەیامی کورد ... دۆناڵد ترامپ " جانتا ئەتۆمییەکە " ڕادەستی جۆ بایدن ناکات\nسەرۆککۆماری ئەمریکا دۆناڵد ترامپ بە نیازە لە دواهەمین ڕۆژی سەرۆککۆماری خۆیدا " جانتا ئەتۆمییەکە " لە واشینتۆن دی سی بباتە دەرەوە و ڕادەستی جۆ بایدن ی نەکات .\nیەکێ لە گرینگترین بەشەکان لە کاتی ڕادەستکردنی هێز و دەسەڵات لە لایەن سەرۆککۆمارێکەوە بە سەرۆککۆمارێکی دیکە لە ئەمریکا گواستنەوەی فەرماندەیی و کۆنترۆڵی دەسەڵاتەکانی زەڕادخانە ئەتۆمییەکەی ئەمریکایە بەڵام وا پێدەچێت دۆناڵد ترامپ سەرۆککۆماری ئێستای ئەمریکا ، دوای ئەوەی کە ئامادە نەبوو لە مەراسیمی ڕاسپاردەکردنی جۆ بایدن وەکوو سەرۆککۆماری نوێ و هەڵبژێردراوی ئەمریکا نییە ئەم ڕەوەندە دژوارتر و قورس تر بووە\nسەرۆککۆمار تەنیا هێزێکە کە دەسەڵاتی دەرکردنی فەرمانی هێرشی ئەتۆمی هەیە هەروەها لە هەر کوێیەک بێت بەردەوام ڕاوێژکارێکی سەربازی و نیزامی هاوڕایەتی دەکات کە ئەرکی هەڵگرتنی جانتایەکە کە فووتباڵی ئەتۆمی ناوی لێنراوە . ئەم جانتایە هێزی ئەوە بە سەرۆککۆمار دەدات کە فەرمانی هێرشی ئەتۆمی تەنانەت لە حاڵێکدا کە بە شیوەی فیزیکی لە ناوەندی فەرماندەیی و کۆنترۆڵ دا نییە دەربکات .\nئەم جانتایە خاوەنی کلیدێکە کە ڕاستەوخۆ کڵاوگەلی ئەتۆمی جێگیر لە بنکەگەلی مووشەکگەلی بالیستیکی نێوان دوورگەکان چالاک دەکات ، مووشەکگەلی بالیستیکی جێگیر لە ژێردەریاییەکانی چالاک دەکات ، بۆمبهاوێژە ستراتیژییەکان ئامادەی هێرش دەکات و هەروەها هەڵگری کەل و پەلگەلێکی پەیوەندی ، کۆدگەلی جۆراوجۆر و هەموو بژاردەکان بۆ دەست پێکردنی شەڕی ئەتۆمییە .


بەرپرسەکێ پارتی: تەعریبکرنا کەرکووکێ و دەڤەرێن کوردستانی یا بەرفرەھتر دبیت | Evro News\nسه‌ره‌كى كوردستان بەرپرسەکێ پارتی: تەعریبکرنا کەرکووکێ و دەڤەرێن کوردستانی یا بەرفرەھتر دبیت\nبەرپرسەکێ پارتی: تەعریبکرنا کەرکووکێ و دەڤەرێن کوردستانی یا بەرفرەھتر دبیت\nھەولێر، قائید میرۆ\nھەوەکا تێکدانێ بۆ تاخ و بازارێن کوردی ل کەرکووکێ ھاتیە دەستپێکرن و رۆژانە گەف لسەر وەلاتیێن کورد ھەنە، بەرپرسەکێ پارتی ژی ل کەرکووکێ ئاشکراکر، ب پیلان کار بۆ دەرکرنا وەلاتیێن کورد دھێتەکرن و دبێژیت، مەرەم ژ ڤێ پیلانێ کێمکرنا رێژا کوردانە ل کەرکووکێ و د ھەمبەردا عەرەبێن شۆفێنی دھێنە ئاکنجیکرن.\nدیاری حوسێن، ئەندامێ جڤاتا سەرکردایەتیا پارتی بۆ رۆژناما ئەڤرۆ دیارکر” ل ڤێ دوماھیێ گڤاشتنێن مەزن لسەر کوردێن کەرکووکێ دھێنەکرن تاکو وەلاتیێن کورد بھێنە نەچارکرن و مالێن خوە بجە بھێلن، تەعریبا لسەر کەرکووکێ و دەڤەرێن کوردستانی رۆژ بۆ رۆژێ یا بەرفرەھتر دبیت ھەموو ژی ب گۆرەی پیلانەکا دەستھەلاتدارێن دەڤەرێن کوردستانێ دھێتە ئەنجامدان و بەری نوکە بەرنامە بۆ ھاتیە دان، ھەر د ڤی چوارچوڤەی دا نوکە ھەوەک بۆ تێکدانا تاخێن کوردنشین ھاتیە دەستپێکرن و ھەر جارێ ب بەھانەیەکێ و گەفێن تێکدانێ ل تاخەکێ کوردان دھێتەکرن، ئانکو د دەمێ نوکە دا ھژمارەکا تاخێن کوردان ل کەرکووکێ مەترسیا ھەرفاندن و تێکدانێ لسەرە و ئەگەر رێگری نەھێتەکرن، دێ کورد نەچاربن ببنە ھژمارەکا کێم ل کەرکووکێ، تێکدانا ڤان تاخێن کورد د دەمەکی دایە ژلایێ پارێزگارێ سەپاندیێ کەرکووکێ ب قانوون کار بۆ دھێتەکرن و شەرعیەت وەرگرتیە ل خیانەتکارێن ١٦ی ئۆکتۆبەرێ، ھەتا تەعریب گەھشتیە ئاستەکی گەلەک جاران عەرەبێن شۆفێنی تەقەی ل گوندێن کوردان دکەن ل دەوروبەرێ کەرکووکێ ھەتا بێژن ئەڤە چەکدارێن داعشێ نە و گوندێن کوردان بھێنە ڤالاکرن”.\nدیاری حوسێن گۆت ژی” مخابن ھەتا نوکە دانوستاندنێن د ناڤبەرا ھەردو حوکمەتێن ھەرێما کوردستانێ و بەغدا ل دۆر ئاساییکرنا رەوشا دەڤەرێن کوردستانێ بێ ئەنجام بووینە و چو کەسەک نینە ل کەرکووکێ ھەلویست ل سەر دەرکرنا وەلاتیێن کورد ھەبیت، ئەز ب باوەرم ئەگەر رەوش ب ڤی شێوەی تەعریب یا بەردەوام، ل پاشەڕۆژێ دێ ھژمارەکا مەزن یا عەرەبێن شۆفێنی کەڤنە سنورێ کەرکووکێ و د بەرامبەر دا ھژمارا وەلاتیێن کورد دێ بەر ب کێمبوونێ چیت، مەرەما ڤێ تەعریبێ و ئینانا عەرەبێن شۆفێنی ژی ھەر ئەوە کو رێژا کوردان بھێتە کێمکرن و د بەرامبەر دا عەرەب بھێنە زێدەکرن، ھەر پشتی روودانێن ١٦ی ئۆکتۆبەرێ ھژمارەکا بەرچاڤ یا عەرەبێن شۆفێنی ل دەڤەرێن دی یێن عیراقێ ھاتینە کەرکووکێ و فۆڕمێن ئاھێن خوارنێ و پارچێن ئەردی ژی ل سەر ھاتینە بەلاڤکرن”.\n88 queries in 0.865 seconds.


ANF | کۆمیتەو ژیوگەپارێزی پڵاتفۆرموو هۆرام-ی: دلێنەبەردەی دارستانەکان وڵات ڤرەشییەن\nکۆمیتەو ژیوگەپارێزی پڵاتفۆرموو هۆرام-ی: دلێنەبەردەی دارستانەکان وڵات ڤرەشییەن\nکۆمیتەو ژیوگەپارێزی پڵاتفۆرموو هۆرام-ی سۆچنای و دلێنەبەردەی دارستانەکان بە تونڎی شەرمەزار مەکەرۆنە و بە وڵات ڤرەشی بەنامێش کەردەن.\nسێشه‌ممه, 28 Apr 2020, 21:01\nکۆمیتەو ژیوگەپارێزی پڵاتفۆرموو هۆرام-ی سەبارەت بە سۆچنای و دلێنەبەردەی دارستانەکان و بڕیەی درختەکان جە ئەرەیاونایێوەنە بە تونڎی کەردەکەش شەرمەزار کەردەن و بە وڵات ڤرەشی بەنامێش بەردەن و ئاشکراش کەردەن: جە هەر یاگەنە رێز و پارێزگاری و پۆختەیی ژیوگەی بە بنەما گیریان، سرووشت بیەن بە هێڵانێ گیاندارا و ئینسانش جە نەوەشیا ، کارەساتە سروشیەکا پارێزنان و بیەن بە سەرچەمەو خۆراکی سرووشتی پێش.\nتەمامی ئەرەیاونایەکەو کۆمیتەو ژیوگەپارێزی پڵاتفۆرموو هۆرام-ی:\nخەلکوو وەشەیویسوو هۆرامانی:\nژیوگە پسۆ بەشێ تایبەت جە مەنەیۆ ئینسانەکا و گیاندار و هەرپاسە بە پێچەوانەوە پسۆ هەرەشێوە سەروو ژیوایشا هەمیشە نەقشێ تایبەتش بیەن. جە هەر یاگەنە رێز و پارێزگاری و پۆختەیی ژیوگەی بە بنەما گیریان ، سرووشت بیەن بە هێڵانێ گیانداراو و ئینسانش جە نەوەشیا ، کارەساتە تەبێعیەکا پارێزنێنێش و بیەن بە سەرچەمەو خۆراکێ سرووشتی پێشان . بەلام جە یاگێنە کە ئینسان دەسشدان بڕیەی دارسانەکا ، راوەو گیاندارا ، پیسکەردەو سرووشتی یا وەشکەردەو سەدە زیانبەخشەکا ، سرووشت بە ڵافاوە ، زەمین لەرزە ، وشکەساڵی و وەلا بییەیۆ نەوەشیا جوابوو وێش بە ئینسانەکا دانۆ .\nئارۆیچ سەرەراو ئانەی کە جیهان مەتەرسی کارەساتی گەورە چەمەروانشا و وینمێ کە بەڵێە گەورەتەرێ جە کرۆنای ئینێ راوە . بەلام جە پەنجا ساڵی ویەردە بەعزێ کەسێ و لایانێ بە ئامانجی تایبەت بە پاڵپەشتی دەزگا ئەمنیەتیەکا سەر بە دەۆڵەتی دەسشا دان بڕیەو و سۆچناو دارسانەکا زاگرۆسی و هۆرامانی . جەنگەلەکا زاگرۆسی جە ماوەو پەنجا ساڵی ویەردە تەنیا ٢٠% شا مەنێنێ . ئینەیچ زەنگێ خەتەرا پێ زاگرۆس نشیناو بە تایبەت ئیمەی هۆرامی کە فرەو خەلکەکەیما جە دەگاکانە ژیوۆ . جە پەیجۆریەکا ئیمە پیما بەرکەوتەن کە ساڵانە کەسانێ پی شێوە دەسشا جە کاوڵکاری ژیوگەو کوردستانی و هەرێموو هۆرامانی بیەن .\n١- بە بەهانێ کاسبیی و بە بی ئانەی کە ساڵانە درەختێێیچ بنیا ، دەسشادان درەخت بڕیەی و سۆچنایشا پێ خەڵووزی . جە وەختێنە جە فرەو وەڵاتەکانا چنە دارێ پێ خەڵووزی بڕیا ، بە دەها بەرابەر درەختێ منیاوە .\n٢- کەسانێ سەر بە دۆڵەت یا دەسەڵاتوازێ دەسشادان بڕیەی دارسانەکا تەنیا پێ ئانەی مڵکێ شەخسیشا بۆ . جە وەختێنە وەزعەی ئابووریەشا جە فرەو کەسا کۆمەڵگای خاستەرە بییەنە و هەنە .\n٣- کەسانێ کە جە بیس ساڵی ویەردە جە راو دۆڵەتیوە بە بەهانێ پەناگاو گریڵا و پێشمەرگەکا وەرکەوتوو کوردستانی دەسشادان سۆچناو دارسانەکا ، کە تەنیا ئامانجشا دژایەتی هێزە ئازادیوازەکا کوردستانیا .\n٤- کەسانی بوومی و خزمەتکارێ ناوەندەکا سەر بە دۆڵەتی پێ زەرێ کەمی هەمکارێ ناوەندەکا پسۆ سپاو پاسدارانی و ئیدارەو ئیتڵاعاتی بییەنێ پێ بڕیەو دارسانەکا زاگرۆسی و ورەتەیشا بە وەڵاتە هەمسایەکا ئێرانی .\nئی کەسێ کە باسما کەردێ پی شێوە دەسشا جە کاوڵکەردەو دارسانەکا زاگرۆسی بیەن و تا ئیسە بەردەوامێنی . ئی کەسێ فرێشا بە ئامانجی دیاری کریا همکارێ بێیەنێ جە بە ئامانج یاواو داگیرکارا کوردستانی . هەر چن سیستم و دەسەڵاتوو داگیرکاری درێژتەر بۆوە ،داربڕیەی ، سۆچناو دارسانەکا ، ڕاوەو گیانداراو و حەیوانە وەحشیەکا و واستەیۆ ئاوەو هەرێمەکا پێ یاگاتەری بە هەمکاری کەسانێ نامەسئووڵ و سەر بە دۆڵەتی فرەتەر پەرەش سانان .\nئیمە پسۆ پلاتفۆرموو هۆرام-ی پێ سەروستەو سیاسەتەکا کۆمیتەو ئێکۆڵۆژی کۆداری ( کۆمەڵگای دیموکراتیک و ئازادی رۆژهەڵاتی کوردستان ) ، هەر پاسە زەحمەتوو هەزاران ئینسانێ وەێبەخشێ کە بە ساڵان پێ ئێمە و دمارۆیما ژیوگەی پارێزنا ، بانگەوازی جە خەلکەکەیما کەرمێ کە پێ پارێزناو ژیوگەو کوردستانی و بە سزایاوناو ئا کەسا کە ئامانجە پیسەکا دۆڵەتی پارێزنا چی چوارچێوەنە هەمکارێما با .\n١- جە دەگاو ، شارو و هەوارەکانە هەر کەس ڕاوە کەرۆ ، دارێ برۆ یا زەرەر یاونۆ ژیگەی نامێش فاش کەرا .\n٢- هەر یاگێ کە دۆڵەت جادە یا تێکداو ژیوگەی بەرۆ راوە بە زووتەرین وەخت هەوالەکەیش وەلا کەردێوە .\n٣- ئا کەسی کە جە ٥٠ ساڵی ویەردە تا ئارۆ دارسانێشا کەردێنێ بە مڵک و باخ نامێ وێشا و یاگەکاشا فاش کەردێ .\n٤- هەر کەس کە خەڵووز وەش کەرۆ یا هەمکاروو دۆڵەتیا جە بڕیەی دارا نامێشا وەلا کەردێوە یا پی ناوەندەکا گریڵای کیاندێش .\n٥- چانەیە دڵنیا بیدێ کە هەنگامەکا و هەمکاریەکا شممە بە هەمکاری گریڵاکا کوردستانی بە نەتیجە یاوا . ئا کەسێ کە بە پەشتیوانی دۆڵەتی تاپۆ یا سەنەدشا پێ وێشا رێکوستەن ، بە ئیرادەو و شممە و گەلی ملکەکاشا باوە بە بەشێ جە ژیوگەو کوردستانی و سروەت و سامانی گردی .\nدیسانەوە گەلەکەیما دڵنیا کەرمێوە کە تا یاوای بە ژیوایە ئازاد و یەکسان کە بنەماکا ئێخڵاقی و ئێکۆڵۆژی کۆمەڵگای بە بنەما گێرۆ درێژەدەرێ رێبازەکەیما بیمێ . بە ئاشکرایچ یاونمی کە هەر کەس دەسش جە کاوڵاری ژیوگەو کوردستانی بۆ جە چوارچێوەو وەڵاتورەشا یاگێ گێرا . وەڵاتورەشیش خیانەتا و ئی خیانەتە بێ سزا نمەبۆ .


پسپۆڕان: كۆرۆنا 40 ملیۆن مرۆڤ له‌ناو ده‌بات\nپسپۆڕان: كۆرۆنا 40 ملیۆن مرۆڤ له‌ناو ده‌بات\nپسپۆڕان له ڕێكخراوه ته‌ندروستیه جیاوازه‌كان ئاشكرایان كردوه ڤایرۆسی كۆرۆنا له سه‌رتاسه‌ری وڵاتانی جیهان بڵاوده‌بێته‌وه و به‌هۆیه‌وه 40 ملیۆن مرۆڤ له‌سه‌ر زه‌وی له‌ناو ده‌چێت به‌ڵام ئه‌گه‌ر ڕێ و شوێنی باش بیگرێته به‌ر ئه‌وه ئه‌گه‌ری هه‌یه ژماره‌ی قوربانیه‌كان ببێته 1-2 ملیۆن مرۆڤ .\nبۆ له‌ناوچوونی مرۆڤ به‌هۆی ڤایرۆسی كۆرۆنا چه‌ندین ئه‌گه‌ر و سیناریۆ هه‌یه و یه‌كێك له‌وانه ئه‌وه‌یه ئه‌گه‌ر كه‌ره‌نتین و مانه‌وه له ماڵه‌وه بۆ ماوه‌یه‌كی درێژ له سه‌رتاسه‌ری جیهان جێ به‌جێ نه‌كرێت ئه‌وه ئه‌گه‌ری هه‌یه زیاتر له 40 ملیۆن مرۆڤ له‌سه‌ر زه‌وی ببنه قوربانی ڤایرۆسی كۆرۆنا و ئه‌مه‌ش هاوڕێژه‌یه له‌گه‌ڵ ژماره‌ی قوربانیانی جه‌نگی دووه‌می جیهانی.\nپسپۆڕان ئاماژه‌یان بۆ ئه‌وه‌ش كردوه ئه‌م ڕێژه‌یه‌ی دیاریان كردوه ته‌نها ئه‌گه‌ره و ناكرێت بوترێت ئه‌مه به ته‌واوه‌تی ده‌بێته ڕاستی و ئه‌گه‌ریشی هه‌یه ژماره‌ی قوربانیه‌كان به ڤایرۆسی كۆرۆنا زۆر له‌مه زیاتریش بێت.\nئه‌م بابه‌ته 6484 جار خوێنراوه‌ته‌وه\nبۆ ڕه‌وینه‌وه‌ی خه‌مه‌كانت ئه‌م 10 كاره بكه\nڤیدیۆ: یه‌كه‌م به‌رهه‌می دوێتی شاناز و نه‌وید بڵاوكرایه‌وه\nهۆكاری توشبوونه به شێرپه‌نجه‌ی خوێن\nتوێژینه‌وه‌یه‌كی ژاپۆنی: به‌خێرایی خواردن مه‌خۆن\nهۆکار و نیشانە و چارەسەرەکانی توشبوون بە شێرپەنجەی پەنکریاس\nنه‌خۆشخانه‌كانی عێراق پڕبووه له توشبووانی كۆرۆنا\n11 هۆكار واده‌كات توشی دەنگە دەنگی ناو گوێ ببیت\nدوای هاوسه‌رگیری.. خانم له‌م هه‌ڵانه خۆت دوور بگره\nله‌ڕۆژی خۆشه‌ویستیدا ئه‌م 8 ده‌ربڕینه به منداڵه‌كه‌ت بڵێ\nپزیشكێك: ئه‌م جۆره یاریه بۆ منداڵه‌كانتان مه‌كڕن\nئه‌م ده‌ربڕیانه به‌رده‌وام به هاوسه‌ره‌كه‌ت بڵێ


نامەی بۆردی دامەزرینەری ناوەندی سێکولار لە کوردستان بۆ لیژنەی نوسینەوەی دەستوری هەرێمی کوردستان\nڕاگەیاندنی ناوەندی سێکولار لە کوردستان سەبارەت بە ڕەشنوسی دەستوری هەرێمی کوردستان\nڕەشنوسی دەستوری هەرێمی کوردستان کە لە لایەن حزبە دەسەڵاتدارەکانی کوردستانەوە خراوەتەڕوو و ئێستا کاردەکەن بۆ هەموارکردنەوە و ئامادەکردنی بۆ ڕاپرسی، نەیتوانیوە بنەمایەک بێت کە ماف و ئازادیەکانی خەڵکی کوردستان دابین بکات و چوارچیوەیەکی مۆدێرن و پێشکەوتوانەشی دانەناوە بۆئەوەی سیستەمی سیاسی و دادوەری و پەروەردەیی لەسەر بنەماکانی مافە جیهانیەکانی مرۆڤ و پێشکەوتنە زانستیەکان لە بواری بەڕیوەبردن و جیایی ئاین لە دەوڵەت و بەشداری فراوانی جەماوەر لە یاسادانان و بەڕیوەبردنی لەسەر دابمەزرێ . هەربۆیە ناڕەزایەتی چین و توێژ و حزب و ڕێکخراو و کۆڕ و ناوەند و کەسانی ئازادیخواز و یەکسانی خوازی لێکەوتۆتەوە . ناڕەزایەتی سەبارەت بە سیستەمی سەرۆکایەتی و دەسەڵاتەکانی سەرۆکی هەرێم، دەوری ئاین لە دەستور و یاساکان، بەرتەسکردنەوەی ئازادی بیروڕاو و ئازادیە سیاسیەکان و ئازادی حزب و ڕێکخراوەکان، وپێشێلکردنی مافی ژنان و مناڵان و کرێکاران و فەرمانبەران و توێژە کەم دەرامەتەکان، لەبەرچاونەگرتنی خواستی سەربەخۆیی خەڵکی کوردستان و بڕیاردانی لە چارەنوسی سیاسی کوردستانداو هتد. . . ئێمەش خۆمان بەبەشێک لەو ناڕەزایەتیە پێشکەوتنخوازانە و ئازادیخوازانەیە دەزانین کە ڕەخنەمان لەم ڕەشنوسەی دەستوری هەرێمی کوردستان هەیە و ئامادەی کارکردنین لەگەڵ ئەو لایەنانەی کە خوازیاری گۆڕینی ئەم ڕەشنوسەی دەستورن بەو شێوەیەی کە زۆرترین ماف و ئازادیەکانی خەڵکی کوردستان دابین بکات و ببێتە بنەمای دامەزراندنی سیستەمێکی ئازاد وسێکولار و پێشکەوتنخوازانە لە کوردستان. پێویستە لەلایەن دەزگا دەسەڵاتدارەکانی هەرێمەوە پێش لە ڕاپرسی پرۆسەی هەموارکردنەوەی دەستور بکرێتە پرۆسەیەکی ئازادانە کە بەشداری فراوانی خەڵک مسۆگەر بکا و هۆیەکانی ڕاگەیاندن فەراهەم بکرێت بۆ بەشداری جەماوەر لەم پرۆسەیەدا.\nئێمە وەک ناوەندی سێکولار لە کوردستان ئەوەندەی پەیوەستە بە ئامانج و کاری ئێمەوە، ڕەخنەی خۆمان سەبارەت بەم ڕەشنوسە لەم خاڵانەی خوارەوەدا دەخەینەوە ڕوو:\nیەکەم: پرۆژەی یاسای دەستوری هەرێم لە ماددەی سێیەم پێداگری لەسەر ئەوە دەکات کە "گەل سەرچاوەی دەسەڵات"ـە، ئەمەش ئەوە دەگەیەنێت کە گەل یان نوێنەرەکانی هەم یاسادانەرو هەم دەسەڵاتی جێبەجێکار پێکدەهێنن. بەڵام ئەم ماددەی سێیەمە بە ماددەی شەشەم لە پرۆژە یاساکە پوچەڵ دەکرێتەوە ، بەو پێیەی کە ماددەی شەشەم پێداگری دەکات لەسەر ئەوەی کە "بنەماکانی شەریعەی ئیسلام سەرچاوەی سەرەکی یاسادانان" و "نابێ یاسایەک دابندرێت ناکۆک بێت لەگەڵ حوکمە نەگۆڕەکانی ئیسلام".\nئەو ماددەیەی کە دەڵێت "بنەماکانی شەریعەی ئیسلام سەرچاوەی سەرەکی یاسادانانەو نابێ یاسایەک دابندرێت ناکۆک بێت لەگەڵ حوکمە نەگۆڕەکانی ئیسلام" ناکۆکە لەگەڵ ئەو ماددەیەی کە دەڵێت "گەل سەرچاوەی دەسەڵاتە" چونکە لەوەی پێشەوە ئاین دەبێت بە سەرچاوەی یاسادان لەوەی دواتریش گەل دەبێت بە سەرچاوەی یاسادانان.\nکاتێک کە بنەماکانی شەریعەی ئیسلام دەکرێن بە سەرچاوەیەک بۆ یاسادانان ئەوە مانای ئەوەیە کە هەرچی فەقیهە موسڵمانەکان لە ماوەی ١٤٠٠ ساڵی ڕابردودا وەک فەتواو یاسا بەرهەمیانهێناوەو وەک یاسا دەریانکردوە دەبێت ببێت بە سەرچاوەی یاسادانان لە ئەمڕۆ و دواڕۆژی هەرێمدا. ئەمەش لەگەڵ سروشتی گەشەو گۆڕاوی کۆمەڵگەکان نەک یەکناگریتەوە بەڵکو دژایەتی دەکات.\nکاتێک کە بنەماکانی شەریعەی ئیسلام دەکرێن بە سەرچاوەیەک بۆ یاسادانان ئەوە مانای ئەوەیە کە هاوڵاتیان لەسەر بنەمای هاوڵاتیبوون مامەڵەیان لەگەڵدا ناکرێت بەڵکو لەسەر بنەمای موسڵمانبوون‌و ئێزیدیبوون‌و کرستیانیبوون‌و کاکەییبوون‌و شەبەکیبوون سوننیبوون‌و شیعیبوون مامەڵەیان لەگەڵدا دەکرێت. ئەمەش پێچەوانەی ئەو بنەما سەرەکییەی دەوڵەتی مەدەنییە کە پێداگری لەسەر یەکسانبوونی هاوڵاتیان لەبەرامبەر یاسادا دەکات.\nکاتێک کە بنەماکانی شەریعەی ئیسلام دەکرێن بە سەرچاوەیەک بۆ یاسادانان ئەوە نایەکسانی ژن‌و پیاوی لێدەکەوێتە چونکە ژنان بەپێی شەریعەتی ئیسلامی مافی یەکسانیان نە لە میرات نە لە شایەدی نە لە مارەبڕین‌و ژیانی خێزانی نییە. ئەمەش پێچەوانەی ناوەڕۆکی ماددەی بیست‌و بڕگەکانی پڕۆژە یاساکەی دەستورە کە پێداگری لەسەر ئەوە دەکەن کە "پیاو و ژن بەرامبەر بە یاسا وەک یەکن"، یان ئەوەی دەڵێت "حکومەت هەوڵدەدات هەموو کۆسپێک‌و ڕێگرییەک لە ڕێگای یەکسانیی لە ژیان‌و مافە شارستانی‌و سیاسی‌و کۆمەڵایەتی‌و ڕۆشنبیریی‌و ئابورییەکاندا لابەرێ". لەڕاستیدا دانانی شەریعەتی ئیسلام وەک سەرچاوەیەکی یاسادانان راست پێچەوانەی ئەم ماددەیەیەو دەبێتە کۆسپێک لەپێش گەیشتنی ژنان بە مافەکانیان لە هەموو ئەو بوارانەی کە ماددەکەی ئاماژەیپێکردون.\nبەپێی ئەو خاڵانەی سەرەوە دانانی شەریعەتی ئیسلام بەسەرچاوەیەکی سەرەکی یاسادانان پێچەوانە ودژ بە مافە جیهانیەکانی مرۆڤە و پوچەڵ کردنەوە و پێشێلکردنی ئەو مافانەی مرۆڤە کە ئەم دەستورە دانی پێداناوە.\nدووەم: پرۆژە یاساکە هەر لە ماددەی شەشەم "دان دەنێت بە ناسنامەی ئیسلامی زۆرینەی گەلی هەرێمی کوردستان".\nهەرێم، وڵات یان دەسەڵات پێویست ناکات کە شوناسی هەبێت چونکە هیچ کۆمەڵگەیەک لە یەک گروپی نەتەوەیی، ئاینیی، کەلتوریی پێکنەهاتووە. دانان بە هەر شوناسێک بۆ هەرێم مانای سەپاندنی شوناسێکی دیاریکراوە بەسەر ئەو گروپانەی کە شوناسەکە نایانگرێتەوە یان قەبوڵیان نییە.\nدەوڵەت چوارچێوەیەکی یاسایی‌و دەزگاییە کە پەیوەندیی نێوان ئەو شوناسە جیاوازانە لە ڕووی یاساییەوەو بەپێی ماف‌و بەرپرسیاریەتی یەکسان ڕێکدەخات نەک دەزگایەکی خاوەن شوناس.\nشوناسی کۆمەڵگەکان نەگۆڕ نین چونکە وەک سروشتی کۆمەڵگەکان لە گۆڕانکاری بەردەوامن بۆیە ناکرێت شوناس بۆ کۆمەڵگە لە گۆڕانهاتوو و فرە کەلتورییەکان جێگیر بکرێت‌و بسەپێنرێت.\nسێیەم: ماددەی سییەم کە پێداگری لەسەر ئەوە دەکات کە "نابێ حوکمەکانی باری کەسێتی پەیڕەوانی ئاینێک لەسەر پەیڕەوانی ئاینێکی دیکە بسەپێنرێت" وا دەردەکەوێت کە مافە ئاینییەکانی هاوڵاتیانی هەرێم دەپارێزێت بەڵام لە جەوهەردا کۆمەڵگە لەسەر بنەمای ئاین‌و ئاینزا لە یەکجیادەکاتەوەو لەبەرامبەر یاسادا نایەکسانیان دەکات. بۆنمونە چۆن دەکرێت موسڵمانێک ئەگەر دزی کرد ئەوە دەستی ببڕدرێت کەچی ئێزیدییەک ئەگەر دزی کرد ئەوە شەش مانگ زیندانی بکرێت. ئەمە نایەکسانی دەسەپێنێت نەک یەکسانی کە ئەرکی دەستورە. بەم شێوەیە ئەم مادەیە شەریعەتی ئیسلامی و پەیڕەوی ئاینە جیاوازەکان دەکات بەیاسا و هەموو هەموو بنەما مەدەنی و مۆدێرنەکان ویاسا مەدەنیەکانی باری کەسی دنیای ئەمڕۆ دەسڕێتەوە.\nچوارەم: ماددەی نۆزدە کە پێداگری لەسەر ئەوە دەکات کە نابێت "مزگەوت‌و کەنیسەو شوێنەکانی خواپەرستی بکرێنە گۆڕەپانی چالاکی حیزبی‌و سیاسیی" کەچی شەریعەتی ئیسلام دەباتە نێو دادگاکان‌و دەیانکات بە بنەمای یاسادانان. ئەم ماددەیە تەواو ناکۆکە لەگەڵ ماددەی شەشەم. چونکە ئەگەر شەریعەت بکرێت بە سەرچاوەیەکی یاسادانان ئەوە دەبێت ئاسایی بێت کە مزگەوت‌و کەنیسە بکرێن بە شوێنی سیاسەتکردن. کاتێک کە بنەماکانی ئاینێک بکرێن بە سەرچاوە بۆ یاسادانان ئەوە هەر خۆی تێکەڵکردنی ئاینە بە سیاسەت، جا کە وابێت بۆ دەبێت شوێنی قسەکردن لەسەر ئاین لە کاری سیاسیی قەدەغەبکرێت.\nبۆردی ناوەند پێک هاتوە لە (فوئاد مجید میسری، گۆنا سعید، د. سالار باسیرە، ئاسۆکمال، شێرزاد حسن، بەهار مونزیر، د. شێرکۆ کرمانج، فتاح زاخۆیی و ڕیبوار ئەحمەد)


www.komalah.org - فرمێسکی درۆینەی گورگەکان بۆ گۆڕخەوەکان\nلاپه‌ڕه‌ی سه‌ره‌کی | وتاری ڕۆژ | فرمێسکی درۆینەی گورگەکان بۆ گۆڕخەوەکان\nفرمێسکی درۆینەی گورگەکان بۆ گۆڕخەوەکان\nڕاپۆرتی رۆژنامەی هەمشەهری سەبارەت بە ٥٠ ژن و پیاو و منداڵ کە شەوانە لە گۆڕستانی نەسیرئابادی شەهریاردا دەمانەوە، دەرفەتێکی فەراهەم کرد کە باندە حکومەتییەکان بکەونە گیانی یەکتر. چاوگێڕانێکی خێرا بەسەر هێندێک لە هەڵوێستەکانی سەرانی باندە حکومەتییەکان لە پێوەند لەگەڵ " گۆڕخەوەکاندا" نیشان ده‌دات كه له پشته‌وه‌ی ئه‌و فرمێسكه درۆینانه کێشەی دیكه‌ی هەیە کە دەبێ بەرەو پێشەوە بچن.\nقاڵیباف شارەداری تاران کە وەک یەکێک لە کاندیدەکانی هەڵبژاردنی سەرۆک کۆماری ساڵی ٩٦ ناوی دەهێندرێت، لە نووسراوه‌یه‌کدا دەنووسێ:" ئەم گرفتە بەرهەمی جۆرێک سەرمایەداری- ئەشڕافیە لە بەڕێوەبردنی وڵاتدا. گۆڕخەوی بەشێکی ئاشکرا و دیاری ئەم گرفتەیە. ئەم مۆدێلەی بەڕێوەبردنی وڵات ئاسیب و خەساری شاراوەشی هەیە کە گورزی کاریگەرتر لەم نیزامە ئەدات." قاڵیباف کە تۆپەکە دەخاتە مەیدانی ڕەقیبەوە، بێشەرمانە لەبیر خۆی ئەباتەوە کە سازمانی بازڕەسی گشتی وڵات لە مانگی پوشپەڕی ئەمساڵدا باسی لە فرۆشتنی ٢٠٠ پارچە لە مڵکەکانی شارەداری تاران بە هێندێک لە مودیرانی ئەم ناوەندە و کەسانی دیكه " بە نرخێکی ناواقعی" و " زۆر کەم" لەگەڵ " ٥٠ لەسەد ته‌خفیف" و لە قیستی ٦ مانگەدا کرد. واتە ئیختیلاسێکی ٢٠٠ ملیارد تمەنی لە سازمانی ژێر مودیریه‌تی ئەودا، و دیسانیش قاڵیباف لە بیر خۆی بردەوە کە بە فەرمانی ئەو دەستفرۆشەکان لە تاران دەکەونە بەر لێدان و ئەزیەت و ئازار. ئەو دەستفرۆشانەی لە گەرما و سەرمادا، لەنێو دوکەڵی ژاراوی ماشێنەکان و لە قەراخ شەقامەکان دەبێ پاروە نانێک بۆ خۆیان و بۆ بنەماڵەکەیان بەدەست بهێنن.\nموحسین ڕەزایی دەنووسێ:" ئێرانیەکی خاوەن شەرافەت وێنەیەکی لەو هاونیشتمانیانەی لە گۆڕدا دەخەون کێشاوە و هونەرمەندێکی دەرد ئاشنا، ئەم دیمەنەی بە شەرمەزاریەکی گەورە زانی. سەرۆک کۆماری بەرێز لە وڵامدانەوەدا ئەڵێ من ناڕاحەتم. ئاغای رۆحانی! ٦ مانگەی یەکەمی بەخێرهاتن و پیرۆزباییه‌كانی سەرۆک کۆماری کۆتایی هاتوە. ئێستا ساڵی چوارەمە، ساڵی وڵامدانەوەیە. کارێک بکە تا ئازارەکانی خەڵک کەم بێتەوە." دەبێ بەم فەرماندەیە بوترێت شەرمت هەبێ و چاوێک لە بوجەی ٩ هەزار و ٦٢٨ ملیارد تمەنیەکەی ستادی هاوبەشی سپا ئەم ئۆرگانەی سەرکوت و بەرەو پێش بەری سیاسەتە دەستدرێژی کارانەکانی ڕژیم و گەورەترین باندی ئابووری بکە. تەنیا بەشێکی کەم لەم ڕەقەمە نجومیە کافیە کە گرفتی کارتۆن خەوەکان چارەسەر بکات.\nسەعید جەلیلی ڕەقیبی رۆحانی لە دەورەی ڕابردوودا روو بە رۆحانی و قاڵیباف دەڵێ:" نیگەرانی سەبارەت بە کارتۆن خەوەکان کاتێک دەتوانێ ڕاست بێت کە لە حقوقە نجومیەکان و ئەموال و ئەملاکی نجومیتان شەرم بکەن." رۆژنامەی جەوانی سەربە سپا نووسی:" کەسێک هەیە بڵێ:" دەوڵەت نابێ پوڵەکانمان خەرجی ئەو منداڵانە بکات کە لە کارتۆن خەوەکان لە دایک دەبن و دەبێ ئەوان نەزۆک بکرێن." ئەم کەسە بۆ سەگەکان زیاتر نیگەرانە كه تەنانەت ئامادە نییە ببینێ کە خەڵک لە جنێوداندا هێندێک جار لە واژەی سەگ کەڵک وەربگرن."\nنوێنەری سیستان و بلوچستان لە مەجلیسی خوبرەگانی ڕێبەرییش دەڵێ کە :" سەرچاوەی گۆڕخەوی بێ ئیرادەیی کەسەکانە و هیچ پێوەندیەکی بە حکومەتەوە نییە." جێگری ئوستانداری تارانیش بە وتنی ئەوەیکە " دەبێ بە قانع سازی، ڕوسپیەکان و موعتادانی کارتۆن خەو نەزۆک بکرێن"، سەهمی خۆی لەم ئۆرکێسترەی بێشرمی و بێ ئابڕوییەدا بەجێ هێنا. ڕێگا چارەی ئەو تێکرار کردنەوەی هەمان پێشنیارە کە شەهیندوختی مولاوێردی جێگری کاروباری ژنانی سەرۆک کۆمار کردبووی کە " دەبێ ژنانی کارتۆن خەو نەزۆک بکرێن تا لە ڕێژەی هەزینە و مەترسیەکانیان کەم بێتەوە."\nدەبێ پرسیار بکرێت کە ئایا هیچ چەشنە جیاوازیەک لە نێوان فاشیستە هیتلێریەکان کە کەم ئەندامان و ئاسیب دیتوانی کۆمەڵایەتیان دەخستە کورەکانی ئینسان سوتاندنەوە و یان لەوان وەک مشکی تاقیکردنەوە کەڵکیان وەردەگرت و ئەوانەی کە پێشنیاری نەزۆک کردنی ژنانی کارتۆن خەو دەکەن بۆ بەرگرتن لە " خەساری کۆمەڵایەتی"، هەیە؟ هەم ئەو ئیدئۆلۆژیە و هەم ئەم ئیدئۆلۆژیە جیاواز لەوەی کە بە چ ناوێک باس دکرێن جەوهەرێکی گەلێک کۆنەپەرستانە و نا مرۆڤانەیان هەیە. هەڵبەت لەم نێوانەدا پێشنیار دەهەندە لەبیری چۆتەوە کە بۆ منداڵ بوون تەنیا بوونی ژن کافی نییە و ڕەنگە لە ئەفکاری دژی ژنی ئەودا ژنان شتێکی بێجگە لە ماشێنی جوجە کەشی هیچی تر نەبن.\nدەبێ بوترێ کە هیچ چەشنە ئەملاو ئەولا کردنێک ناتوانێ ئەم ڕاستیە بشارێتەوە کە گۆڕخەوەکانی ئەمرۆ کارتۆن خەوەکانی دوێنێن و ئاکامەکەی لە ٣ دەیە حاکمیەتی نیزامێکدایە کە گۆڕخەوەکان بەشێکی بچوک لە ئاسیب و خەسارە کۆمەڵایەتیەکانین. ئەمانە بەرهەمی هەمان سیاسەتن کە لە دەورانی سازەندەگیدا دەوترا کە " هەژاران و بێ ماڵ و مسکەنەکان بە ناچار دەبێ لەژێر چەرخەکانی تەوسعەدا بپلیشێنەوە". تەنانەت ئەگەر ئەم گۆڕ خەوانە بە موعتادیش بزانین کە بە بۆچونی حکومەتیەکان " موتەجاهر"ن و خۆیان بەرپرسی بارودۆخی خۆیانن کەوایە ئەو بە ملیۆن موعتادەی کە لە کۆمەڵگادا بوونیان هەیە، مەسئولیەتەکەی لە ئەستۆی کێیە. ئەوەیکە گشت ئامارە ڕەسمیەکان تەنانەت باس لە زیاتر بوونی رۆژ لەگەڵ رۆژی موعتادان و هاتنە خواری تەمەنیان دەکات کێ وڵامدەرەوەیەتی. باندە حکومەتیەکان بێ هودە هەوڵ ئەدەن کە لە هەراو هوریای ڕقابەتەکانیاندا سورەت مەسەلەکە کە ڕێشەی هەموو ئەم نابەسامانیە کۆمەڵایەتیانەیە، پاک بکەنەوە. بە ملیۆن منداڵی کار، بە ملیۆن ژنی کارتۆن خەو و لەشفرۆشی شاراوە و ئاشکرا، هەڕاج کردنی ئەندامانی جەستە، کارتۆن خەوەکان و بە ملیۆن ئینسانی چەند بەرابەر لەژێر هێڵی هەژاریدا کە گیانی بێهێزیان لە رۆژێکەوە بۆ رۆژێکی تر بە ئاستەم بە زیندویی ڕادەگرن، ئەو خەسارانە نین کە بکرێ بیانشاریەوە و لە هەر دەرفەتێکدا کە فەزای کۆمەڵگا وەک لوتکەی فەلاکەتی ئینسان، داگیر دەکەن، فرمێسکی درۆینەیان بۆ بڕێژی و دوای چەند رۆژ دامرکێتەوە و لەبیر بکرێت.\nئێمە ماندو نابین کە بڵێین گشت ئەمانە قوربانیانی نیزامێکی کۆمەڵایەتین کە خراونەتە قۆناغێکی مەترسیدارەوە. ئەوەی کە لە هەژاریدا دەسوتێ، ئەوەی کە لە گۆڕدا مردن تەجروبە دەکات، ئەوەی کە کولیەکانی دەفرۆشێ، باوکێکی کە بە هۆی نەبوونی هەزینەی چارەسەری بینایی، خۆی بە پردی پیادەڕەوی میرداماد دا هەڵدەواسێ بە گشتی دەخەری قوڵ ترین داماوی و داڕمانی نیزامێکی کۆمەڵایەتیە کە ئینسانی کردۆتە کاڵا. ئه‌و نیزامه دەبێ بڕوخێندرێت تا کەرامەتی ئینسانی بگەڕێتەوە بۆ مرۆڤەکان.


نوسەری سه‌ركه‌وتوی ئەدەبی منداڵان.. رەزا شوان – Giareng\nلە 13 دێسامبر , 2020\nلە کۆندا، نوسەران بە شەرم و ترسەوە رویان لە بواری ئەدەب و نوسین بۆ منداڵان دەکرد. لە ترسی ئەوەی کە ناوبانگیان نەزڕێ و بە چاوێکی کەمتر لێیان نەڕوانن و پێگەی ئەدەبی و کۆمەڵایەتیان نەیاتە خوارەوە. بەڵام لە ئەمڕۆدا ئەو ترس و روانینە گۆڕاوە. نوسەرانی بواری ئەدەبی منداڵان، پێگەیەکی بەرزی ئەدەبی و کۆمەڵایەتییان هەیە. خەڵکی رێز و پێزانینیان بۆ خزمەتی پیرۆزیان هەیە، بە دراوێکی دەگمەن دایان دەنێن. چونکە نوسەرانی بواری ئەدەبی منداڵان، رۆڵێکی زۆر بەرز و کارتێکردنێکی گرنگیان لە رۆشنبیریکردن و هۆشیاریکردن و لە پەروەردەکردن و لە ئاراسەکردنی دروستی منداڵان هەیە، بۆ هێنادی داهاتویەکی شیاوتر و گەشتر و جیهانێکی ئارامتر.